«Πανηγυρισμοί» και ενστάσεις για το έργο της μονάδας αφαλάτωσης στο Αργοστόλι (video) - InKefalonia\n«Πανηγυρισμοί» και ενστάσεις για το έργο της μονάδας αφαλάτωσης στο Αργοστόλι (video)\nΤελευταία ενημέρωση: Τετάρτη, 15 Ιουνίου 2016 15:11\nTo θέμα της σύναψης Προγραμματικής Σύμβασης μεταξύ Δήμου και της ΔΕΥΑΚ για την εκτέλεση της πράξης: «Προμήθεια Προκατασκευασμένης Μονάδας Αφαλάτωσης δυναμικότητας 10.000 κυβικών μέτρων ανά μέρα στο Αργοστόλι», ήταν άλλο ένα σημαντικό θέμα που απασχόλησε κατά την χθεσινή συνεδρίαση.\nΕπί του θέματος έκανε την εισήγηση ο αναπληρωτής δήμαρχος Διονύσης Λυκούδης, ο οποίος το χαρακτήρισε ένα έργο πνοής για το Αργοστόλι. Όπως τόνισε το έργο θα κοστίσει 4,5 εκατομμύρια ευρώ, θα προβλέπει παραγωγή νερού 10.000 κυβικών καθημερινά, θα το λειτουργεί με εργαζόμενους της ΔΕΥΑΚ και θα υπάρχει επιβάρυνση στα 0,25 λεπτά ανά κυβικό μέτρο νερού.\nΘεόφιλος: «Αφήστε τους πανηγυρισμούς και κάντε δουλειά»\nΟ επικεφαλής της μείζονος αντιπολίτευσης Θεόφιλος Μιχαλάτος, προσγείωσε λίγο την κατάσταση και τους... «πανηγυρισμούς» της δημοτικής Αρχής, λέγοντας: «Ένα πάγιο αίτημα της τοπικής αυτοδιοίκησης πάντα είναι να πετύχει αυτό το σπουδαίο έργο. Το σημαντικό δεν είναι ποια δημοτική αρχή έκανε αυτό το έργο, σημασία έχει να έρθει η μέρα και θα καρπωθεί η τοπική κοινωνία αυτό το έργο. Εύχομαι να προχωρήσει και να υλοποιηθεί και να πανηγυρίσουμε. Όμως ας αφήσει ο αναπληρωτής δήμαρχος τους πανηγυρισμούς και να κάνει δουλειά. Γι΄αυτό προσγειωθείτε και κάντε ό,τι μπορείτε...».\nΑπό την πλευρά του, ο επικεφαλής της Ενωμένης Τετράπολης Βασίλης Ρουχωτάς δήλωσε: «Εμείς θέλουμε να είμαστε συνοδοιπόροι στην λύση αυτού του προβλήματος, θέλουμε όμως να έχουμε και πληροφορίες για το έργο».\nΟ επικεφαλής της Λαϊκής Συσπείρωσης Νίκος Γκισγκίνης δήλωσε: « Λίγες ώρες πριν το δημοτικό συμβούλιο μας στάλθηκε η εισήγηση. Είναι ένα έργο που θα κοστίσει 4,5 εκατομμύρια ευρώ και δεν έχουμε δει την μελέτη. Η διαχείριση του νερού είναι μία σοβαρή υπόθεση. Όμως πρέπει να δούμε σε ποια 10ετία θα ολοκληρωθεί η μονάδα αυτή. Το κόστος είναι πάρα πολύ μεγάλο. Δεν σας έχουμε καμία πολιτική εμπιστοσύνη ότι ξαφνικά θέλετε να λύσετε λαϊκά προβλήματα».\nΟ δημοτικός σύμβουλος της ελάσσονος αντιπολίτευσης με την παράταξη Ενωμένη Τετράπολη Σπύρος Σαμούρης δήλωσε: «Ο αναπληρωτής δήμαρχος Διονύσης Λυκούδης δεν έχει να πει ποτέ μία καλή κουβέντα για τους προηγούμενους. Θα έπρεπε να είστε κ. Λυκούδη πιο εγκρατής στον λόγο, αλλά αυτό το όραμα πριν από εσάς το είχαμε εμείς και το είχαμε ξεκινήσει το έργο. Εμείς θα το ψηφίσουμε γιατί θέλουμε να ολοκληρωθεί ένα τέτοιο έργο».\nΟ πρόεδρος της ΔΕΥΑΚ Νίκος Ανουσάκης, από την πλευρά του δήλωσε: «Δεν είπαμε ποτέ ότι δεν βρήκαμε τίποτε, όμως και από εσάς δεν έχουμε ακούσει μία καλή κουβέντα.\nΑν γίνει θα το βρούνε και οι επόμενες γενιές, ένα έργο που θα αλλάξει την καθημερινότητα στο Αργοστόλι. Πρέπει σε αυτό το πράγμα να είμαστε όλοι ενωμένοι".\nΑνακοίνωση επί του θέματος εξέδωσε η Δημοτική Αρχή τονιζοντας τα εξής:\nΔείτε το βίντεο απο την συγκεκριμένη συζήτηση που ξεκινάει απο το 44'.00\nΠιάστηκε απροετοίμαστη για την υγεία η Δημοτική Αρχή! Σύρθηκε να συζητήσει ένα μείζον θέμα για την Κεφαλονιά – Θεόφιλος: «Δήμαρχε, έχει χαθεί η μπάλα» (video)


Ρεπορτάζ για τις συνθήκες δουλειάς στα κρεμμυδοχώραφα της Θήβας.\nΝέος κύκλος διώξεων σε βάρος συνδικαλιστών του ταξικού κινήματος με την κάλυψη της κυβέρνησης.\nΣυνέντευξη για τα οξυμένα προβλήματα και την προσπάθεια οργάνωσης και κινητοποίησης των αυτοαπασχολούμενων και μικρών ΕΒΕ με το πλαίσιο πάλης της ΠΑΣΕΒΕ.\nΙστορικό: Η μεγάλη καπνεργατική απεργία του 1914 (α' μέρος).\nΤρομοκρατικές απολύσεις με την ανοχή της κυβέρνησης\nΣωματεία και Λαϊκές Επιτροπές απαιτούν την επαναπρόσληψη συνδικαλιστών και πρωτοπόρων εργαζομένων στον κλάδο των Μεταφορών και των Λογιστών\nΑπό παρέμβαση έξω από το κατάστημα «Λέος Αθανάσιος ΑΕ» στην Καλλιθέα\nΑντιμέτωποι με ένα νέο κύμα απολύσεων και συνδικαλιστικών διώξεων βρίσκονται οι εργαζόμενοι σε διάφορους κλάδους, στον απόηχο των απεργιακών αγώνων ενάντια στην αντιασφαλιστική μεταρρύθμιση και ενώ τα συνδικάτα προετοιμάζουν τη μάχη ενάντια στα αντεργατικά μέτρα που σχεδιάζουν κυβέρνηση - κεφάλαιο - ΔΝΤ - ΕΕ.\nΠρωτοπόροι συνδικαλιστές και εργαζόμενοι, που το προηγούμενο διάστημα μπήκαν μπροστά για την οργάνωση και την κινητοποίηση των συναδέλφων τους, βρίσκονται στο στόχαστρο της εργοδοσίας, με την ανοχή, αν όχι με την κάλυψη της κυβέρνησης και των μηχανισμών του κράτους. Χαρακτηριστικό παράδειγμα αποτελούν τρεις απολύσεις εργαζομένων στον κλάδο των Μεταφορών και των Λογιστών.\nΑπολύθηκε μόλις εκλέχτηκε\nΟ Πέτρος Αντζούς, γραμματέας του Σωματείου Επαγγελματιών Οδηγών Αττικής και Νήσων Αργοσαρωνικού, απολύθηκε από την «ΑΒ Βασιλόπουλος», ύστερα από 18 χρόνια δουλειάς. Η απόλυσή του έγινε ένα μήνα μετά την ανάδειξή του στο ΔΣ του σωματείου.\n«Ο συνάδελφος Πέτρος Αντζούς είχε μια διεκδικητική στάση σαν εργαζόμενος, δεν "χαριζόταν" σε περικοπές, σε παραβίαση δικαιωμάτων κ.λπ.», λέει στον «Ριζοσπάστη» ο Γιάννης Γκάρτζιος, πρόεδρος του Σωματείου Επαγγελματιών Οδηγών Αττικής και Νήσων Αργοσαρωνικού. Και προσθέτει: «Μετά από 18 χρόνια δουλειάς και ένα μήνα μετά την ανάδειξή του σε γενικό γραμματέα του σωματείου, απολύθηκε. Δεν θεωρούμε ότι είναι τυχαίο γεγονός... Η εταιρεία επικαλείται ως αιτία ένα περιστατικό "αντισυμβατικής συμπεριφοράς", το οποίο όμως είχε γίνει τρεις μήνες πριν από την απόλυση».\nΕξόρμηση σε κατάστημα της «ΑΒ Βασιλόπουλος», ενάντια στην απόλυση του συνδικαλιστή\nΤο συγκεκριμένο σωματείο συστήθηκε πριν από έναν περίπου χρόνο και παρεμβαίνει σε έναν κλάδο όπου συγκεντρώνονται χιλιάδες εργαζόμενοι. Η δράση των συνδικαλιστών του δεν περνάει απαρατήρητη από την εργοδοσία, όπως δείχνει και η απόλυση του Π. Αντζούς.\nΑπό την πλευρά του υπουργείου Εργασίας, σε τριμερή συνάντηση που έγινε, ο Γ. Κατρούγκαλος πρότεινε την ανάκληση της απόλυσης και την τοποθέτηση του εργαζόμενου σε άλλο πόστο, δίνοντας άλλοθι στους ισχυρισμούς της εργοδοσίας και στην προσπάθειά της να απαλλαγεί από τον συνδικαλιστή. Αλλά και η Επιθεώρηση Εργασίας, με απόφαση που δημοσιοποίησε μόλις χτες, παραπέμπει τον απολυμένο στα πολιτικά δικαστήρια «για να δικαιωθεί τυχόν αξίωσή του».\nΗ εργοδοτική επιθετικότητα δεν μένει χωρίς απάντηση. Σωματεία και Λαϊκές Επιτροπές εκφράζουν έμπρακτα την αλληλεγγύη τους και με κινητοποιήσεις έξω από καταστήματα και αποθήκες της «ΑΒ Βασιλόπουλος» ενημερώνουν τον κόσμο και διεκδικούν την ανάκληση της απόλυσης.\n«Καλούμε κάθε συνάδελφο να σταθεί αλληλέγγυος. Να μην περάσει η εργοδοτική τρομοκρατία. Η ενότητά μας, η συσπείρωσή μας στα σωματεία μας, μπορεί να αποτρέψει τους αντεργατικούς σχεδιασμούς εργοδοσίας - κυβέρνησης», σημειώνουν. Μάλιστα, από τα στοιχεία που ξεχωρίζουν, είναι η αποδοχή που έχει η παρέμβασή τους από τους συναδέλφους και τους ανθρώπους των λαϊκών στρωμάτων.\nΤο πρόγραμμα δράσης συνεχίζεται σήμερα, Πέμπτη, με εξόρμηση στα καταστήματα της «ΑΒ Βασιλόπουλος» σε Κηφισό (Εθνική Οδός) και Περισσό και την Παρασκευή με εξόρμηση στις αποθήκες στη Μάνδρα.\nΤης έπεσε βαριά η απεργία...\nΑντίστοιχα, ένας συνδικαλιστής, μέλος του ΔΣ της Ενωσης Λογιστών Ελεγκτών Περιφέρειας Αττικής (ΕΛΕΠΑ), και ένα μέλος του Σωματείου Εμποροϋπαλλήλων Αθήνας απολύθηκαν από την εταιρεία «ΛΕΟΣ ΑΘΑΝΑΣΙΟΣ ΑΕ» λίγες μέρες μετά τη συμμετοχή τους στη 48ωρη απεργία στις 6 και 7 Μάη.\nΣτο πλευρό τους έχουν τα σωματεία τους, Λαϊκές Επιτροπές κι εργαζόμενους των κλάδων τους, που οργανώνουν παρεμβάσεις και ασκούν πίεση σε εργοδοσία και κυβέρνηση, προκειμένου να ανακληθούν οι απολύσεις. Χτες, έγινε τριμερής συνάντηση στο υπουργείο Εργασίας και μέσα στον Ιούλη θα γίνουν τριμερείς στην Επιθεώρηση Εργασίας.\nΟπως σημειώνει στον «Ριζοσπάστη» ο Βασίλης Βλαχάκης, αντιπρόεδρος της ΕΛΕΠΑ, πρόκειται για «τρομοκρατικές - εκδικητικές και παράνομες απολύσεις δύο αγωνιστών εργαζομένων, επειδή απέργησαν ενάντια στο νόμο - λαιμητόμο για το Ασφαλιστικό, αλλά κι επειδή εναντιώνονται στους σχεδιασμούς για τα νέα αντιλαϊκά μέτρα».\nΑπό την επομένη κιόλας της 48ωρης απεργίας, η εργοδοσία πήρε τα μέτρα της. Οπως καταγγέλλει ο Β. Βλαχάκης, «ζήτησε για πρώτη φορά να καταγραφούν όλες οι εργασίες του λογιστηρίου και των υπόλοιπων τμημάτων και καταστημάτων της εταιρείας. Τοποθέτησε κάμερες στο κατάστημα της Καλλιθέας. Επέβαλε καθηκοντολόγιο που αγνοεί πλήρως τις εργασιακές σχέσεις που απορρέουν από τη σύμβαση εργασίας, με καθήκοντα αλλότρια όπως π.χ. καθαριότητα». Οι δύο εργαζόμενοι αντέδρασαν σε όλα αυτά και την 1η Ιούνη ο εργαζόμενος στο κατάστημα απολύθηκε.\nΟ συνάδελφός του από το λογιστήριο τού συμπαραστάθηκε, ζητώντας από τον εργοδότη να ανακαλέσει την απόλυση. «Ο εργοδότης προχώρησε σε λεκτική επίθεση ενάντιά του, παρουσία άλλων συναδέλφων, του αφαίρεσε κάθε εργαλείο εργασίας (Η/Υ κ.ά.). Στις συνεχείς εκκλήσεις του για εργασία, ο εργοδότης έβρισκε διάφορες προφάσεις, ενώ παράλληλα προσπάθησε να στρέψει εναντίον του τους υπόλοιπους εργαζόμενους», τονίζεται σε κοινή ανακοίνωση της ΕΛΕΠΑ και του Σωματείου Εμποροϋπαλλήλων Αθήνας. Μερικές μέρες αργότερα, απολύθηκε κι αυτός.\nΜετά από όλα αυτά, καμία σχέση με την απεργία δεν «βλέπει» το υπουργείο Εργασίας, όπως είπε ο Ανδρ. Νεφελούδης, γγ του υπουργείου, στη χτεσινή τριμερή συνάντηση. Το υπουργείο παίζει τον «Πόντιο Πιλάτο» αβαντάροντας την επιχείρηση και απλά προτείνει «επανεξέταση της απόφασης του εργοδότη», «επειδή η απόλυση είναι το έσχατο μέσο»...\nΜΕΤΑΝΑΣΤΕΣ ΕΡΓΑΤΕΣ ΓΗΣ ΣΤΑ ΚΡΕΜΜΥΔΟΧΩΡΑΦΑ ΤΗΣ ΘΗΒΑΣ\nΑτελείωτες ώρες δουλειάς στο λιοπύρι για 20 ευρώ μεροκάματο\nΟ «Ριζοσπάστης» βρέθηκε στην περιοχή και μίλησε με δύο από τους τραυματίες του ατυχήματος που έγινε στις 10 Ιούνη\nΗ συγκομιδή της μέρας, σε ένα από τα κρεμυδοχώραφα της Θήβας\nΤις σκληρές συνθήκες στις οποίες ζουν και δουλεύουν χιλιάδες μετανάστες εργάτες γης στα κρεμμυδοχώραφα της Θήβας, ανέδειξε το ατύχημα που έγινε πρόσφατα στην περιοχή και προκάλεσε τον τραυματισμό δεκάδων από αυτούς. Συγκεκριμένα, την Παρασκευή 10 Ιούνη, η καρότσα στην οποία επέβαιναν 30 εργάτες γης, πακιστανικής καταγωγής, στο δρόμο για το χωράφι στα Βάγια Βοιωτίας, ανατράπηκε και οι περισσότεροι από αυτούς τραυματίστηκαν.\nΟπως καταγγέλλουν οι ίδιοι, ο εργοδότης τους και οδηγός του οχήματος, είχε αναπτύξει υπερβολική ταχύτητα. Οι τραυματίες διακομίστηκαν κατά κύριο λόγο στο νοσοκομείο της Θήβας, ενώ ένας που ήταν πιο σοβαρά, μεταφέρθηκε σε νοσοκομείο της Αθήνας, με κάταγμα στη γνάθο. Το περιστατικό καταγράφηκε ως «τροχαίο», πρόκειται όμως για καραμπινάτο εργατικό ατύχημα.\nΟ «Ριζοσπάστης» συνάντησε δύο από τους τραυματίες που εξακολουθούν να νοσηλεύονται στη χειρουργική κλινική του νοσοκομείου της Θήβας. Με την πολύτιμη βοήθεια ενός τρίτου, που ανέλαβε τη διερμηνεία στη συζήτηση, μιλήσαμε για τις συνθήκες δουλειάς τους και τα προβλήματα που αντιμετωπίζουν. Ο ένας από τους δύο, 50 χρόνων, έχει τραυματιστεί στο χέρι, ενώ ο άλλος νοσηλεύεται με κατάγματα στα δύο του πόδια και δεν ξέρει πότε θα αναρρώσει για να επιστρέψει στη δουλειά. Και οι δύο ζουν στην Ελλάδα τα τελευταία πέντε - έξι χρόνια και δουλεύουν ως εργάτες γης.\nΧρυσές δουλειές από τους εργολάβους\nΣτην περιοχή της Θήβας καλλιεργείται περίπου το 70% της συνολικής παραγωγής κρεμμυδιού. Η συγκομιδή του γίνεται με τα χέρια και σ' αυτήν απασχολούνται κάθε χρόνο χιλιάδες εργάτες γης, κυρίως Πακιστανοί και Ινδοί. Το ανειδίκευτο αυτό εργατικό δυναμικό, το προμηθεύονται οι παραγωγοί από εργολάβους, που συνήθως είναι ομοεθνείς τους. Αυτήν την περίοδο, τελειώνει η συγκομιδή του χειμωνιάτικου ξερού κρεμμυδιού και σε δύο περίπου μήνες θα ξεκινήσει το μάζεμα του καλοκαιρινού.\nΟ συνολικός αριθμός των μεταναστών εργατών γης είναι δύσκολο να υπολογιστεί. Οι περισσότεροι δεν έχουν νομιμοποιητικά έγγραφα, ζουν διάσπαρτοι στα χωριά της περιοχής, σε Ελεώνα, Αρμα, Βάγια, στην πόλη της Θήβας, σε αποθήκες και παραπήγματα δίπλα στις καλλιέργειες. Με βάση, πάντως, όσα λένε κάτοικοι της περιοχής, αλλά και οι ίδιοι οι εργάτες στα χωράφια, στην περιοχή ζουν και δουλεύουν τουλάχιστον 2.000 μετανάστες.\nΟπως περιγράφουν οι δυο τραυματίες, που συναντήσαμε στο νοσοκομείο της Θήβας, η δουλειά ξεκινά νωρίς το πρωί, με τους εργάτες να φορτώνονται κατά δεκάδες σε καρότσες και να μεταφέρονται στα χωράφια. Εκεί δουλεύουν μέχρι αργά το απόγευμα. Η μέρα τους τελειώνει μετά από 10, ακόμα και 12 ώρες δουλειάς, οι μισές τουλάχιστον από τις οποίες κυλούν κάτω από τον καυτό ήλιο και πολύ υψηλές θερμοκρασίες.\nΟσο για το μεροκάματο, αυτό κυμαίνεται στα 20 ευρώ. Οι ίδιοι, όπως λένε, πληρώνονται 23 ευρώ τη μέρα. Δεν λείπουν όμως και οι περιπτώσεις που η βαριά αυτή δουλειά πληρώνεται λιγότερο ή τα μεροκάματα αργούν πολύ να φτάσουν στα χέρια τους, ενώ στο ποσό που δίνουν οι παραγωγοί περιλαμβάνεται και η προμήθεια του εργολάβου.\nΚαταγγέλλουν το θάνατο ενός 23χρονου\nΕργάζονται μεροδούλι - μεροφάι, αφού εκτός από το μεροκάματο δεν έχουν ένσημο και ασφάλιση. Στη μεγάλη τους πλειοψηφία δεν έχουν ούτε «χαρτιά», γεγονός που εντείνει το δισταγμό και το φόβο. Αυτό τονίζουν και οι δύο εργάτες: Οτι είναι γι' αυτούς πολύ σημαντικό να μπορούν να έχουν ένα βιβλιάριο υγείας, να έχουν τη δυνατότητα να λάβουν κάποιο επίδομα, όταν η κατάσταση της υγείας τους δεν τους επιτρέπει να εργαστούν.\nΤην ίδια εικόνα μεταφέρουν και οι μετανάστες εργάτες που συναντήσαμε στην πόλη της Θήβας. «Πάμε για 12 ώρες δουλειά και παίρνουμε 22 ευρώ», «Ο εργολάβος παίρνει τα λεφτά και τα δίνει όποτε θέλει», μένουν σε αποθήκες, αφού «δε φτάνουν τα λεφτά για νοίκι», λένε χαρακτηριστικά.\nΤις καταγγελίες για τις συνθήκες δουλειάς, συμπληρώνει μια ακόμα, που κυκλοφορεί στην πόλη, για το θάνατο ενός 23χρονου μετανάστη. «Τη Δευτέρα, την ώρα που γύριζα από τη δουλειά γινόταν η κηδεία», μας είπε ένας εργαζόμενος. Οι πληροφορίες είναι συγκεχυμένες. Ωστόσο, όλοι αναφέρουν ότι πριν ξεψυχήσει ο νεαρός εργάτης, δούλευε πολλές ώρες κάτω από πολύ υψηλή θερμοκρασία...\nΜε επιτυχία έγινε χτες στη Θεσσαλονίκη η εκδήλωση για τη συμπλήρωση 40 χρόνων από την ίδρυση της Ομοσπονδίας Γυναικών Ελλάδας. Την εκδήλωση οργανώνουν στο Αγαλμα Βενιζέλου οι Σύλλογοι και οι Ομάδες της ΟΓΕ στην Κεντρική Μακεδονία. Την κεντρική ομιλία έκανε η πρόεδρος της ΟΓΕ, Μαιρήνη Στεφανίδη. Αναλυτικό ρεπορτάζ θα παρουσιάσει ο «Ριζοσπάστης» σε επόμενο φύλλο.\nΗ Ομάδα Γυναικών Π. Φαλήρου διοργανώνει εκδήλωση με θέμα «Πόλεμος - Προσφυγιά - Ειρήνη» σήμερα, Πέμπτη 23/6, στις 7 μ.μ., στην πλατεία Ντάβαρη, με ποιήματα, τραγούδια καθώς και έκθεση ζωγραφικής με έργα παιδιών.\nΠροβολή της ταινίας «Jimmy's Hall», του Κεν Λόουτς, διοργανώνει η Ομάδα Γυναικών Λοκρών το Σάββατο 25/6, στις 8.30 μ.μ., στο παλιό δημοτικό σχολείο Λάρυμνας.\nΟ Σύλλογος Γυναικών Πάτρας διοργανώνει εκδήλωση την Κυριακή 26/6, στις 7.30 μ.μ., στην πλαζ Αγυιάς. Η εκδήλωση θα περιλαμβάνει ομιλίες, λαϊκό γλέντι, κατασκευές για παιδιά και παιδική παράσταση.\nΟ Σύλλογος Γυναικών Πετρούπολης προβάλλει το ντοκιμαντέρ του Λεωνίδα Βαρδαρού «Ludlow, οι Ελληνες στους πολέμους του άνθρακα», τη Δευτέρα 27/6, στις 9 μ.μ., στο θερινό κινηματογράφο «Σινέ Πετρούπολις».\nΚΛΑΔΙΚΑ ΣΩΜΑΤΕΙΑ ΣΤΟ ΕΜΠΟΡΙΟ\nΕκτακτη Γενική Συνέλευση για τις εξελίξεις στον «Μαρινόπουλο»\nΤην Κυριακή 26 Ιούνη, στις 10 π.μ., στα γραφεία του Συλλόγου Εμποροϋπαλλήλων Αθήνας (Αγίας Φιλοθέης 5β, πλατεία Μητροπόλεως)\nΑπό παλιότερη κινητοποίηση ενάντια στις απολύσεις στον «Μαρινόπουλο»\nΣε έκτακτη Γενική Συνέλευση για τις εξελίξεις στον «Μαρινόπουλο» καλούν ο Σύλλογος Εμποροϋπαλλήλων Αθήνας, ο Σύνδεσμος Υπαλλήλων Εμπορικών Καταστημάτων και ιδιωτικών επιχειρήσεων Πειραιά, το Σωματείο Ιδιωτικών Υπαλλήλων Δυτικής Αττικής και το Σωματείο Ιδιωτικών Υπαλλήλων Λαυρεωτικής. Η συνέλευση θα γίνει την Κυριακή 26 Ιούνη, στις 10 π.μ., στα γραφεία του Συλλόγου Εμποροϋπαλλήλων Αθήνας (Αγίας Φιλοθέης 5β, πλατεία Μητροπόλεως).\nΧωρίς να υπάρχει καμία επίσημη ανακοίνωση ή ενημέρωση από την εργοδοσία, οι χιλιάδες εργαζόμενοι βομβαρδίζονται αυτές τις μέρες από πληροφορίες για πιθανή ένταξη της εταιρείας σε κάποιο άρθρο «εξυγίανσης» ή πτώχευσης, όπως το άρθρο 99 ή το 106β, ώστε να υπάρξει προστασία από τους πιστωτές.\nΠρόσθετη ανησυχία προκαλούν στους εργαζόμενους η συνεχής έλλειψη βασικών εμπορευμάτων σε όλα τα καταστήματα της εταιρείας, τα άδεια ράφια - η κεντρική αποθήκη είναι άδεια, η έλλειψη αντικειμένου εργασίας - η καθαριότητα και οι επιδιορθώσεις είναι σύνηθες φαινόμενο, οι αναστηλώσεις των άδειων καταστημάτων από τους ίδιους τους εργαζόμενους.\nΣε κοινή ανακοίνωση, τα τέσσερα κλαδικά σωματεία επισημαίνουν ότι «αυτό που πρέπει να μας απασχολεί είναι η διασφάλιση όλων των θέσεων εργασίας, η ομαλή καταβολή των μισθών, τα εργασιακά δικαιώματα και όχι οι ανταγωνισμοί των επιχειρηματικών ομίλων που έχουν στήσει χορό στις πλάτες μας, στο άγχος και την αγωνία μας για το αύριο».\nΕπισημαίνουν, ακόμα, ότι δεν αποτελεί λύση «να κλείσουν κάποια μαγαζιά, να απολυθούν κάποιοι εργαζόμενοι για να κρατήσουν τη δουλειά τους κάποιοι άλλοι (...) δεν είναι λύση να βάλουν οι εργαζόμενοι πλάτη για άλλη μια φορά, είτε στην πτώχευση είτε στην εξυγίανση. Πείρα πλέον υπάρχει και από αλλά σούπερ μάρκετ, όπως η εταιρεία "Καρυπίδης", που είναι σε διαδικασία υπαγωγής στο άρθρο 99 και χρωστάει μισθούς 5 μηνών σε 1.400 εργαζόμενους, ενώ επικαλείται τα χρέη από τον "Μαρινόπουλο" για την κατάσταση που βρίσκεται.\nΟύτε αποτελεί λύση να περιμένουμε ποιος επιχειρηματίας θα επενδύσει εξαγοράζοντας την εταιρεία "Μαρινόπουλος" (...) Στην επίθεση εργοδοσίας - κυβέρνησης απαντάμε με οργάνωση σε κάθε κατάστημα, με δημιουργία Επιτροπής Αγώνα, σε συνεργασία με τα υπόλοιπα σωματεία του κλάδου, τις Λαϊκές Επιτροπές σε κάθε γειτονιά, τα σωματεία όσων κλάδων σχετίζονται με τον "Μαρινόπουλο" (Επισιτισμός, Ξενοδοχεία, Τρόφιμα)».\nΚινητοποίηση της ΠΑΣΕΒΕ στη Θεσσαλονίκη\nΠαράσταση διαμαρτυρίας σήμερα Πέμπτη, στις 8.30 π.μ., στις Εφορίες Δ - Θ - Ι (Βασιλέως Ηρακλείου 38) διοργανώνει η Γραμματεία Θεσσαλονίκης της ΠΑΣΕΒΕ. Απαιτεί να σταματήσει εδώ και τώρα η φοροληστεία και αφορολόγητο όριο για κάθε αυτοαπασχολούμενο.\nΨηλότερα ο πήχης για το δυνάμωμα της αντιμονοπωλιακής γραμμής στο κίνημα των ΕΒΕ\nΣυνέντευξη με τον Μπάμπη Μαυροθαλασσίτη, μέλος της Πανελλαδικής Γραμματείας της ΠΑΣΕΒΕ\nΓια τον «αναπτυξιακό νόμο», τα προβλήματα που οξύνονται για τους αυτοαπασχολούμενους και μικρούς ΕΒΕ και για την προσπάθεια των δυνάμεων της ΠΑΣΕΒΕ να δυναμώσει στο κίνημα η αντιμονοπωλιακή γραμμή πάλης, ο «Ριζοσπάστης» συζήτησε με τον Μπάμπη Μαυροθαλασσίτη, μέλος της Πανελλαδικής Γραμματείας της ΠΑΣΕΒΕ.\n-- Τις προηγούμενες μέρες ψηφίστηκε στη Βουλή ο λεγόμενος «αναπτυξιακός νόμος», για τον οποίο η κυβέρνηση καλλιεργούσε την αίσθηση ότι αποτελεί «ανάσα» για τις μικρομεσαίες επιχειρήσεις. Τι έχουν να περιμένουν οι αυτοαπασχολούμενοι και οι μικροί ΕΒΕ από αυτόν το νόμο;\n-- Ο «αναπτυξιακός νόμος» διαφημιζόταν από την κυβέρνηση ως ο νόμος που θα δώσει «ώθηση στην ανάπτυξη», θα σημάνει την «επανεκκίνηση της οικονομίας», θα δώσει «ανάσες στην αγορά» και κατ' επέκταση στους αυτοαπασχολούμενους. Η πραγματικότητα, όμως, είναι εντελώς διαφορετική. Αλλωστε, δεν είναι η πρώτη φορά που κατατίθεται ένας «αναπτυξιακός νόμος» και υπάρχει πλούσια πείρα για το ποιοι κέρδισαν και ποιοι πλήρωσαν τελικά το λογαριασμό.\nΟπως οι προηγούμενοι, έτσι και ο νέος νόμος υπηρετεί από την πρώτη μέχρι την τελευταία παράγραφο το κεφάλαιο, με νέες προκλητικές φοροαπαλλαγές και τσάμπα χρήμα. Ποιος αυτοαπασχολούμενος, αλήθεια, θα κάνει επένδυση ύψους 20 εκατ. ευρώ; Ακόμα περισσότερο στις σημερινές συνθήκες που χιλιάδες αυτοαπασχολούμενοι ανοιγοκλείνουν τα βιβλία τους λόγω χρεών, που ο τζίρος τους καλπάζει στον κατήφορο, πόσοι θα είναι αυτοί που πληρούν τις προϋποθέσεις ένταξης με βάση τα κριτήρια που θέτει ο νέος νόμος;\nΑπό την τελευταία κινητοποίηση της ΟΒΣΑ στην Αθήνα\nΑντίθετα, οι αυτοαπασχολούμενοι και μικροί επαγγελματίες ανήκουν στην κατηγορία εκείνη που μαζί με τους εργαζόμενους και τη φτωχή αγροτιά πλήρωσαν και πληρώνουν με το λεηλατημένο εισόδημά τους την εξασφάλιση όλων αυτών των προκλητικών προνομίων που προσφέρει απλόχερα ο νόμος στο μεγάλο κεφάλαιο.\nΓι' αυτό, με βάση την πείρα τους, χρειάζεται να απορρίψουν την πολιτική που εφαρμόζεται για το ξεπέρασμα της κρίσης και την ανάκαμψη της οικονομίας, η οποία αποτυπώνεται στα πάνω από 250.000 λουκέτα που έχουν μπει και συνεχίζονται με αμείωτο ρυθμό. Μόνο το πρώτο τετράμηνο του 2016, είχαμε 40% αύξηση των λουκέτων σε σχέση με το 2015.\nΕπομένως, το συμφέρον των αυτοαπασχολούμενων και μικρών ΕΒΕ είναι να γυρίσουν την πλάτη στις κάλπικες προσδοκίες που σκόπιμα καλλιεργούν τα κόμματα και οι δυνάμεις του κεφαλαίου, για να τους κάνουν χειροκροτητές της πολιτικής τους, δυναμώνοντας ταυτόχρονα τον αγώνα για την ανατροπή της.\n-- Ωστόσο, βλέπουμε ότι τον «αναπτυξιακό νόμο» τον εκθειάζουν οι πλειοψηφίες στις συνδικαλιστικές Ενώσεις των ΕΒΕ. Τι συμπεράσματα προκύπτουν από τη στάση τους;\n-- Οχι μόνο δεν μας ξενίζει η στάση τους, αλλά θα λέγαμε ότι ήταν και αναμενόμενη. Οι ηγεσίες του συνδικαλιστικού κινήματος, σε δευτεροβάθμιες και τριτοβάθμιες οργανώσεις, έχουν μεγάλο μερίδιο ευθύνης στην εξαπάτηση των αυτοαπασχολούμενων και μικρών ΕΒΕ.\nΕκαναν «σημαία» τους ότι αξίζει κάθε θυσία για να έρθει η καπιταλιστική ανάπτυξη, σπέρνοντας αυταπάτες ότι αυτή θα φέρει αυτόματα και τη βελτίωση της θέσης του κάθε αυτοαπασχολούμενου. Διεκδίκησαν και κέρδισαν επάξια το ρόλο του «αξιόπιστου κοινωνικού συνομιλητή», παίρνοντας μέρος σε όλους τους «κοινωνικούς διαλόγους» με βομβαρδισμό προτάσεων, στο πλαίσιο πάντα της εφαρμοζόμενης αντιλαϊκής πολιτικής.\nΔεν υπάρχει αμφιβολία ότι μέσα σ' αυτά τα πλαίσια, ορισμένες μικρομεσαίες επιχειρήσεις έχουν να λαμβάνουν από την ανάκαμψη της οικονομίας. Γι' αυτές «σκίζουν τα ρούχα τους» οι συνδικαλιστικές ηγεσίες, διεκδικώντας την εξασφάλιση των δικών τους συμφερόντων, όπως μερίδιο στα διάφορα χρηματοδοτικά πακέτα, φοροαπαλλαγές κ.ο.κ.\nΑλλωστε, οι μικρές ατομικές ή οικογενειακές επιχειρήσεις συνήθως «δε χωρούν» ούτε στα διάφορα εξειδικευμένα προγράμματα στήριξης των μικρομεσαίων επιχειρήσεων, όπως τα προγράμματα ΕΣΠΑ. Η μεγάλη πλειοψηφία ανήκει σε αυτό που στις διάφορες ημερίδες καταγράφεται ως «μη βιώσιμες», «μπαταχτσήδες» κ.τ.λ.\nΕίναι πλέον φανερό ότι αυτές οι συνδικαλιστικές πλειοψηφίες ούτε θέλουν, ούτε μπορούν να εκφράσουν τα συμφέροντα των αυτοαπασχολούμενων και μικρών ΕΒΕ, όπως αποτυπώθηκε και στις κινητοποιήσεις του προηγούμενου διαστήματος ενάντια στην αντιασφαλιστική μεταρρύθμιση.\nΑφησαν τους συναδέλφους στο σκοτάδι σε σχέση με τον πυρήνα της αντιασφαλιστικής μεταρρύθμισης, έδωσαν χέρι βοήθειας στις προσπάθειες της κυβέρνησης να εμφανίζεται ότι συζητά με τις «κοινωνικές ομάδες» και τελικά υπονόμευσαν τις μεγάλες κινητοποιήσεις αυτής της περιόδου, με την παντελή απουσία τους στη 48ωρη απεργία τις μέρες που συζητιόταν και ψηφιζόταν το νομοσχέδιο στη Βουλή.\nΟλα τα παραπάνω συνιστούν έναν ακόμα λόγο να γίνει σήμερα ένα ορατό βήμα στην αλλαγή των συσχετισμών στο συνδικαλιστικό κίνημα των αυτοαπασχολούμενων, να ενισχυθεί η γραμμή πάλης ενάντια στα μονοπώλια, να διαμορφωθούν πλειοψηφίες που θα προτάσσουν τα συμφέροντα των μικρών επαγγελματιών, εμπόρων, αυτοκινητιστών και όχι μιας μικρής ομάδας μεγαλύτερων επιχειρήσεων, που έχουν συμφέρον από την περιβόητη «ομαλότητα» και «σταθερότητα» στην εφαρμογή αυτής της βάρβαρης πολιτικής.\n-- Το τελευταίο διάστημα και με την κινητοποίηση στις 15 Ιούνη, αναδείξατε το ζήτημα της φοροληστείας σε βάρος των αυτοαπασχολούμενων και μικρών ΕΒΕ. Πόσο μεγάλο είναι το πρόβλημα και πώς εκφράζονται οι συνέπειές του;\n-- Αξίζει να θυμηθούμε ότι οι αυτοαπασχολούμενοι ήταν από τους πρώτους που στοχοποιήθηκαν από το Νοέμβρη του 2009. Δίπλα στις συκοφαντίες για τους «τεμπέληδες εργαζόμενους» και τα «ρετιρέ», ο υδραυλικός και ο ηλεκτρολόγος εμφανίστηκαν σαν τα βασικά παραδείγματα της φοροδιαφυγής, η επαρκής αιτία για την άγρια φοροληστεία όχι μόνο των αυτοαπασχολούμενων, αλλά ολόκληρης της λαϊκής οικογένειας.\nΣε αυτό το έδαφος εξαπολύθηκε μια ατελείωτη φοροληστεία: Κατάργηση αφορολόγητου και βαριά φορολογία από το πρώτο ευρώ, διπλασιασμός προκαταβολής φόρου, τέλος επιτηδεύματος, φόρος αλληλεγγύης, υπέρογκη αύξηση δημοτικών τελών έπνιξαν τους αυτοαπασχολούμενους. Και βέβαια, δεν είναι μόνο αυτά, αφού πολλά επαγγέλματα χτυπήθηκαν και χτυπιούνται από τις διαρκείς αυξήσεις στο ΦΠΑ, στα καύσιμα.\nΣήμερα, η φοροεπιδρομή καταγράφεται ως βασικός παράγοντας, που μαζί με την αναδουλειά οδηγούν τους αυτοαπασχολούμενους στα χρέη και στα λουκέτα. Σχεδόν οι μισοί επαγγελματίες χρωστάνε στο Δημόσιο, ενώ ακόμα και στην περιβόητη ρύθμιση των 100 δόσεων, πάνω από το 40% αυτών που εντάχθηκαν δεν μπόρεσαν να ανταποκριθούν.\nΤην ίδια στιγμή, οι προκλητικές φοροαπαλλαγές στο μεγάλο κεφάλαιο επιβεβαιώνουν το βαθιά ταξικό χαρακτήρα της πολιτικής που εφαρμόζει και αυτή η κυβέρνηση. Οταν οι εφοπλιστές πληρώνουν φορολογία που αντιστοιχεί στα ναύλα 2-3 ημερών, όταν δίνεται αφορολόγητο πετρέλαιο σε αυτούς και αφορολόγητο φυσικό αέριο στους βιομήχανους και όταν την ίδια στιγμή ο μικρός επαγγελματίας φορολογείται για χρήματα που πολλές φορές δεν υπάρχουν, καταλαβαίνει κανείς τις προκλητικές ψευτιές της κυβέρνησης, που ακόμα και τώρα προσπαθεί να το παίξει «προστάτης» των αδυνάτων.\nΟι δυνάμεις της ΠΑΣΕΒΕ, οι Ομοσπονδίες, τα σωματεία καλούν τους αυτοαπασχολούμενους και μικρούς ΕΒΕ σε ένταση της δράσης, με αίτημα την κατάργηση των φοροληστρικών νόμων, να πληρώσει εδώ και τώρα το μεγάλο κεφάλαιο. Οι χιλιάδες αυτοαπασχολούμενοι πλήρωσαν την κρίση, να μην πληρώσουν και την ανάπτυξη, από την οποία δεν έχουν τίποτα να περιμένουν.\nΗ απαίτηση για επαναφορά του αφορολόγητου και για τους αυτοαπασχολούμενους είναι μια ελάχιστη διεκδίκηση που μπορεί να δώσει ανάσα στους χιλιάδες επαγγελματίες που φυτοζωούν σήμερα στα χρέη. Απ' αυτή τη σκοπιά, θα πάρουμε όλες τις αναγκαίες πρωτοβουλίες για να δυναμώσει η συσπείρωση και η πάλη των συναδέλφων μας προς αυτή την κατεύθυνση.\n-- Κάνοντας ένα σύντομο απολογισμό της δράσης που ανέπτυξε το αντιμονοπωλιακό κίνημα το προηγούμενο διάστημα, ποια στοιχεία θα ξεχωρίζατε;\n-- Με την ψήφιση των προαπαιτούμενων για το κλείσιμο της «αξιολόγησης», ολοκληρώνεται ένας κύκλος κινητοποιήσεων που ξεκίνησαν από το Νοέμβρη του 2015 και τη δημοσίευση του νομοσχεδίου για την Κοινωνική Ασφάλιση. Είναι μια περίοδος πλούσια σε αγωνιστικές εμπειρίες, που χρειάζεται να αξιοποιηθούν για να δυναμώσει η πάλη κάθε σωματείου και Ομοσπονδίας.\nΗ δουλειά μας το προηγούμενο διάστημα κινήθηκε στους εξής άξονες: Στην προσπάθεια αποκάλυψης της ουσίας των κυβερνητικών μέτρων, της στόχευσής τους, των αποτελεσμάτων που θα έχει η εφαρμογή τους όχι μόνο στους αυτοαπασχολούμενους, αλλά και στη λαϊκή οικογένεια.\nΔεύτερο, στην οργάνωση της πάλης για να υπάρξει απάντηση στα μέτρα, με στόχο το αντιμονοπωλιακό κίνημα των αυτοαπασχολούμενων να αποκτήσει ισχυρότερους δεσμούς, να βγάλει περισσότερους στο δρόμο.\nΤρίτο, στην ενίσχυση της αντίληψης στο κίνημα των αυτοαπασχολούμενων για την ανάγκη ενδυνάμωσης της Λαϊκής Συμμαχίας, της οποίας η δυναμική αποτυπώθηκε στους αγώνες της προηγούμενης περιόδου. Η κοινή δράση με το ταξικό κίνημα, με τη φτωχή αγροτιά, μπορεί να προσδώσει δυναμική και στον ίδιο τον αγώνα των μικρών αυτοαπασχολούμενων.\nΔεν μας διαφεύγουν εδώ και οι δυσκολίες που αντιμετωπίζουμε λόγω και των ιδιαιτεροτήτων του κινήματός μας. Αξίζει να πούμε ότι καταγράφηκαν βήματα και ότι υπήρξε συμβολή στην προσπάθεια ανασύνταξης του κινήματος. Πιο ολοκληρωμένα και τεκμηριωμένα ήρθε στη συζήτηση το βασικό πρόβλημα, το περιεχόμενο των αγώνων, η ανάγκη ενίσχυσης της πάλης των μικρών ΕΒΕ ενάντια στα μονοπώλια και το κράτος τους.\nΔυνάμωσε η δυσαρέσκεια απέναντι στην κυβέρνηση και τη στρατηγική που υπηρετεί. Αναδείχτηκε η ανάγκη της κοινής δράσης με εργαζόμενους, ανέργους, φτωχούς αγρότες, τους νέους και τις νέες.\nΚορυφαία στιγμή από κάθε άποψη υπήρξε η πανελλαδική απεργία στις 4 Φλεβάρη. Αποτελεί παρακαταθήκη το γεγονός ότι δεκάδες σωματεία και Ομοσπονδίες που δεν συσπειρώνονται στην ΠΑΣΕΒΕ, αποδέχτηκαν το πλαίσιο πάλης της, συμμετείχαν συγκροτημένα στις συγκεντρώσεις, μαζί με το ταξικό συνδικαλιστικό κίνημα των εργαζομένων.\nΤην ίδια περίοδο έγιναν εκατοντάδες συσκέψεις - συνελεύσεις σε σωματεία και Ομοσπονδίες, με στόχο τα σωματεία να καταγράψουν βήματα στη δράση τους, να γίνουν πραγματικό αποκούμπι για τους αυτοαπασχολούμενους. Να αποκτήσει περιεχόμενο το σύνθημα «ένας για όλους και όλοι για έναν». Δυνάμωσαν, επίσης, οι προσπάθειες να οργανωθεί η αλληλεγγύη.\nΔεν παραβλέπουμε τις αντικειμενικές δυσκολίες και τις υποκειμενικές αδυναμίες, αλλά δεν υποτασσόμαστε σ' αυτές. Οι ευθύνες μας τώρα είναι μεγαλύτερες και αυτό μας βάζει μπροστά σε νέα καθήκοντα, για να γίνουν ακόμα μεγαλύτερα βήματα στους στόχους που έχουμε θέσει.\nΕργατική διαφορά με παρουσία της αστυνομίας!\nΤην παρουσία αστυνομικών δυνάμεων, χτες, στα γραφεία της Επιθεώρησης Εργασίας στη Νέα Ιωνία Αττικής, κατά την προγραμματισμένη συζήτηση εργατικής διαφοράς μεταξύ εργαζόμενης και της εταιρείας του κατασκευαστικού ομίλου «ΕΛΛΑΚΤΩΡ», καταγγέλλει η Ομοσπονδία Οικοδόμων. Σύμφωνα με την καταγγελία, «οι αστυνομικοί δήλωσαν ότι έλαβαν συγκεκριμένη διαταγή από τη Διεύθυνση του οικείου Αστυνομικού Τμήματος να παραστούν και να εποπτεύσουν την ομαλή διεξαγωγή της εργατικής διαφοράς»! Ετσι, βρέθηκαν χτες το πρωί μέσα στα γραφεία της Επιθεώρησης. Μετά από την έντονη διαμαρτυρία των συνδικαλιστών, οι αστυνομικοί αποχώρησαν.\nΗ Ομοσπονδία επισημαίνει ότι η συγκεκριμένη ενέργεια δεν είναι «αθώα», ούτε αποτέλεσμα υπέρμετρου ζήλου από τη μεριά της αστυνομίας, αλλά εντάσσεται στο σύνολο της επίθεσης που δέχονται οι εργαζόμενοι και στους σχεδιασμούς που προωθούνται για τον περιορισμό της συνδικαλιστικής δράσης. Υπενθυμίζουμε πως η εργατική διαφορά αφορά την απόλυση εργαζόμενης από θυγατρική του ομίλου, μετά την άρνησή της να υπογράψει ατομική σύμβαση παροχής υπηρεσιών, η οποία περιλάμβανε απαράδεκτους όρους. Για την ανάκληση της απόλυσης οι συνδικαλιστικές οργανώσεις από τον κλάδο των Κατασκευών έχουν οργανώσει και συνεχίζουν να οργανώνουν μια σειρά κινητοποιήσεις και παρεμβάσεις.\nΤην Κυριακή η σύσκεψη για τις Συμβάσεις\nΣε πανελλαδική σύσκεψη με θέμα τις Συλλογικές Συμβάσεις Εργασίας του κλάδου καλεί κλαδικά και επιχειρησιακά σωματεία η Ομοσπονδία Γάλακτος, Τροφίμων και Ποτών. Η σύσκεψη θα γίνει την Κυριακή 26 Ιούνη, στις 11 π.μ., στα γραφεία της Ομοσπονδίας (Πειραιώς 1, 7ος όροφος), με στόχο την ενημέρωση για την πορεία των διαπραγματεύσεων μεταξύ της Ομοσπονδίας και των εργοδοτών για τις Συμβάσεις. Για σήμερα, Πέμπτη, έχει οριστεί νέα συνάντηση με τον ΣΕΒ για τις ΣΣΕ που υπογράφει η Ομοσπονδία (Αναψυκτικών, Γάλακτος, Τυροκομίας, Τυποποιημένων Τροφίμων, Πτηνοτροφίας). Η Ομοσπονδία καλεί τα σωματεία σε όλο τον κλάδο να κάνουν τις ΣΣΕ αντικείμενο συζήτησης στις συνεδριάσεις των ΔΣ, σε Γενικές Συνελεύσεις, να οργανώσουν περιοδείες, εξορμήσεις και μαζικές διαδικασίες, με στόχο να γίνει η υπογραφή των συμβάσεων υπόθεση όλων των εργαζομένων. «Η υπογραφή των ΣΣΕ είναι ένα βήμα στην κατεύθυνση να αναπληρωθούν οι μεγάλες απώλειες που είχαμε όλα αυτά τα χρόνια. Ταυτόχρονα, θα είναι η βάση για παραπέρα αυξήσεις και διεύρυνση των δικαιωμάτων μας συνολικά στον κλάδο», τονίζει στο κάλεσμά της.\nΣυλλαλητήριο για την ανεργία σήμερα στα Γιάννενα\nΠαν-γιαννιώτικο συλλαλητήριο οργανώνει σήμερα, Πέμπτη, το Εργατοϋπαλληλικό Κέντρο Ιωαννίνων (ΕΚΙ) ενάντια στην ανεργία, τις απολύσεις, την απλήρωτη δουλειά. Το συλλαλητήριο θα γίνει στις 7 μ.μ. στο Εργατικό Κέντρο. Σε ανακοίνωσή του, το Εργατικό Κέντρο σημειώνει πως «η αντιλαϊκή επίθεση της συγκυβέρνησης ΣΥΡΙΖΑ - ΑΝΕΛ, του κεφαλαίου και της ΕΕ δεν έχει ημερομηνία λήξης (...) Μπορούμε να εμποδίσουμε την επίθεση, να καταφέρουμε περισσότερα, αρκεί εκατοντάδες και χιλιάδες ακόμα να οργανωθούμε στα συνδικάτα, στις Επιτροπές Αγώνα στους χώρους δουλειάς, να αφήσουμε πίσω το φόβο και τη μοιρολατρία. Η εργατιά των Ιωαννίνων τώρα έχει το δικό της μετερίζι. Εχει στα χέρια της, πλέον, το Εργατικό Κέντρο και μπορεί να γίνει το αποκούμπι κάθε εργατοϋπαλλήλου, ανέργου, συνταξιούχου. Να μετατραπεί στο ορμητήριο αγώνα, σε κέντρο υπεράσπισης, στήριξης και αλληλεγγύης κάθε εργατικής - λαϊκής οικογένειας».\nΗ μεγάλη καπνεργατική απεργία του 1914\nΣτα τέλη Μάρτη 1914 ξέσπασε μια από τις μαζικότερες απεργίες καπνεργατών σε Καβάλα, Δράμα και Θεσσαλονίκη, στην οποία εκτιμάται ότι συμμετείχαν πάνω από 32.000 απεργοί. Οργανωτής ήταν η σοσιαλιστική «Φεντερασιόν», με επικεφαλής τους Αβραάμ Μπεναρόγια και Σαμουήλ Γιονά.\nΗ «Φεντερασιόν» (Σοσιαλιστική Εργατική Ομοσπονδία Θεσσαλονίκης) ιδρύθηκε το 1909 και ήταν μια από τις κυριότερες οργανώσεις που πήρε μέρος στην ίδρυση του ΣΕΚΕ (ΚΚΕ). Από το 1918 μετατράπηκε σε Κομματική Οργάνωση Θεσσαλονίκης του ΣΕΚΕ.\nΤης απεργίας έχουν προηγηθεί σημαντικά γεγονότα, όπως η πραγματοποίηση του «Συνεδρίου Καπνεργατών Ανατολικής Μακεδονίας» στα γραφεία της «Φεντερασιόν» το 1913, όπου αποφασίστηκε η εκλογή «Κεντρικής Επιτροπής δράσης» με έδρα την Καβάλα. Ακολούθησαν δύο απεργίες μέσα στο ίδιο έτος.\nΣτις 10 Μάρτη 1914 πραγματοποιήθηκε σύσκεψη στην Καβάλα, στα γραφεία του ΔΣ του Σωματείου Καπνεργατών, «Ευδαιμονία», με τη συμμετοχή αντιπροσώπων από τα καπνεργατικά σωματεία Θεσσαλονίκης, Καβάλας και Δράμας. Στη σύσκεψη αυτή εξελέγη μια 6μελής Επιτροπή, με πρόεδρο και γραμματέα τους Σαμ. Γιονά και Δημ. Τσαντίδη, αντίστοιχα.\nΞεκινάει η απεργία\nΣτις 22 Μάρτη, η Επιτροπή, με επιστολή της στους καπνεμπόρους κάνει γνωστά τα αιτήματα των εργατών: α) Αύξηση ημερομισθίων ανάλογα με την ειδικότητα και την ποιότητα του καπνού, β) επιβολή περιοριστικών όρων στην αγορά εργασίας, ώστε να ενισχύεται η θέση του σωματείου.\nΗ απάντηση της εργοδοσίας ήταν αρνητική και στις 24 Μάρτη οι καπνεργάτες της Καβάλας προχωρούν σε απεργία. Η 6μελής Επιτροπή στέλνει το ακόλουθο τηλεγράφημα στη Θεσσαλονίκη: «Σήμερον Πέμπτην πρωί Καβάλα εκήρυξεν απεργίαν. Κηρύξατε και Σεις αμέσως απεργίαν. Δράμα διετάχθη ν' απεργήση και αυτή. Επιτροπή εκ των κ.κ. Γιονά και Γαντζίδου έρχονται Θεσσαλονίκην».\nΤο φύλλο της εφημερίδας «Εμπρός», στις 2 Απρίλη 1914, όπου η απεργία των καπνεργατών χαρακτηρίζεται «ύποπτη»\nΣτη Θεσσαλονίκη, αν και η εργοδοσία φέρεται να έχει ικανοποιήσει μερικώς τα αιτήματα, οι καπνεργάτες της πόλης αποφασίζουν να συμμετάσχουν στην απεργία. Εξηγώντας τους λόγους, ο Ζαϊρόπουλος, μέλος του ΔΣ του Συνδικάτου, είπε σε συγκέντρωση των καπνεργατών: «Αγαπητοί συνάδελφοι, οι Καβαλιώτες συνάδελφοί μας εκήρυξαν την απεργίαν. Εχομε καθήκον, έχομεν υποχρέωσιν να τους υποστηρίξωμεν (...) Και ναι μεν οι εδώ έμποροι παρεδέχθησαν μερικά των αιτημάτων μας, αλλά δεν αρκεί αυτό. Πρέπει να ικανοποιηθούν και οι άλλοι συνάδελφοι».\nΑπόφαση για απεργία πήρε και η Δράμα. Ετσι, μέσα σε τρεις μέρες συμμετέχουν στην απεργία 20.000 καπνεργάτες από την Καβάλα και πάνω από 12.000 από τη Θεσσαλονίκη και τη Δράμα.\nΑπεργοσπασία και καταστολή\nΗ αποφασιστικότητα των απεργών αναδεικνύεται ανάγλυφα σε κείμενο του Μπεναρόγια: «Η γενική απεργία κηρύσσεται εις Καβάλαν, Δράμαν και τέλος εις Θεσσαλονίκην. Οι καπνεργάται Θεσ/νίκης (...) αγωνίζονται με θαυμαστήν αντοχήν και συνοχήν. Οι καπνέμποροι επιστρατεύουν κιτρίνους (απεργοσπάσται), ιδίως Τουρκάλες και Ατσιγγάνους, περαστικούς μετανάστας, υπό την προστασίαν της Χωροφυλακής».\nΟι απεργοί, προκειμένου να αντιμετωπίσουν τον απεργοσπαστικό μηχανισμό, «κάνουν επανειλημμένας επιθέσεις κατά των καπναποθηκών προς παρεμπόδισιν της εργασίας με απεργοσπάστας και κατά των υπό συνοδείαν μεταβαινόντων εις τα εργοστάσια κιτρίνων».\nΗ κυβέρνηση (Ελ. Βενιζέλος) απαντά με ένταση της καταστολής. «Την τρίτη μέρα της απεργίας, στην πορεία προς το Διοικητήριο (σ.σ. το σημερινό υπουργείο Μακεδονίας - Θράκης), οι απεργοί δέχονται νέα επίθεση από τα κρατικά όργανα. Σημειώνονται βίαιες συγκρούσεις με πολλές συλλήψεις και τραυματισμούς απεργών», περιγράφει ο Μπεναρόγια και συνεχίζει: «Επί 8 ημέρας η Θεσ/νίκη γίνεται θέατρον συγκινητικών περιπετειών με συγκρούσεις εις τους δρόμους, τραυματισμούς, συλλήψεις».\nΠροσπάθειες συκοφάντησης των απεργών\nΧαρακτηριστικά του κλίματος είναι τα δημοσιεύματα στον Τύπο της εποχής. Στην εφημερίδα «Εμπρός», γράφτηκε στις 29 Μάρτη 1914: «Οι απεργοί όλων των πόλεων αλληλέγγυοι, είνε αποφασισμένοι να επιτύχουν την αναγνώρισιν των αξιώσεών των. Οι απεργοί είνε Ελληνες, Τούρκοι και Εβραίοι, καθώς και εργάτριαι των ανωτέρω εθνικοτήτων. Η απεργία προετοιμάσθη αγαστή συμπνοία και πάντες συντρέχουν, ανεξαρτήτως φυλής».\nΑργότερα, στις 2 Απρίλη, η ίδια εφημερίδα αλλάζει γραμμή και ισχυρίζεται ότι την απεργία «υποδαυλίζουσι ύποπτα Βουλγαρίζοντα πρόσωπα, έχοντα συμβοηθούς και τους Ισραηλίτας». Η αλλαγή πλεύσης προφανώς εντάσσεται στις προσπάθειες της κυβέρνησης και των εργοδοτών να υπονομεύσουν την απεργία με συκοφαντίες και τεχνητές διαιρέσεις, αιφνιδιασμένοι ίσως και από την αποφασιστικότητα, την οργάνωση και την αλληλεγγύη των καπνεργατών. Η επίθεση είναι ενορχηστρωμένη καθώς ανάλογες συκοφαντίες εξαπολύει και η εφημερίδα «Νέα Αλήθεια».


Η πόλη της Καλαμπάκας τιμά τον πολιούχο της Αγιο Βησσαρίωνα - trikalaenimerosi\nΗ πόλη της Καλαμπάκας τιμά τον πολιούχο της Αγιο Βησσαρίωνα\nΚαλαμπάκα | 09 Σεπ 2019, 22:33\nΜε τριήμερες θρησκευτικές εκδηλώσεις θα εορτάσει η πόλη της Καλαμπάκας τον πολιούχο της άγιο Βησσαρίωνα.\nΟι εορταστικές ακολουθίες προς τιμήν του αγίου θα ξεκινήσουν την Παρασκευή 13 Σεπτεμβρίου, όπου στα προπύλαια του μητροπολιτικού ναού Καλαμπάκας, θα πραγματοποιηθεί η υποδοχή της τιμίας Κάρας του αγίου Βησσαρίωνος που φυλάσσεται στην ιερά μονή Δουσίκου Πύλης Τρικάλων.\nΤο ιερό θησαύρισμα θα υποδεχθεί ο μητροπολίτης Σταγών κ. Θεόκλητος, ο οποίος στη συνεχεία θα χοροστατήσει στον εσπερινό της εορτής του Τιμίου Σταυρού. Το πρωί της επομένης θα τελεσθεί πανηγυρική θεία λιτουργία και η τελετή της Υψώσεως του Τιμίου Σταυρού.\nΤην παραμονή της εορτής 14 Σεπτεμβρίου στις 07.00 το απόγευμα στον μητροπολιτικό ναό του αγίου Βησσαρίωνος, θα τελεσθεί ο πανηγυρικός εσπερινός του αγίου, κατά τον όποιο θα χοροστατήσει ο μητροπολίτης Σισανίου και Σιατίστης κ. Αθανάσιος και θα συγχοροστατήσουν οι μητροπολίτες Ελασσώνος κ. Χαρίτων, Ιωαννίνων κ. Μάξιμος, Μαρωνείας κ. Παντελεήμων και ο Σταγών κ. Θεόκλητος.\nΣτη συνέχεια θα πραγματοποιηθεί μεγαλοπρεπής λιτάνευση της ιεράς Εικόνας και της Τιμίας Κάρας του αγίου, μέχρι την κεντρική πλατεία της πόλεως, όπου οι αρχιερείς θα ευλογήσουν την αρτοκλασία.\nΟι λατρευτικές εκδηλώσεις θα κορυφωθούν την Κυριακή το πρωί, όπου θα τελεσθεί πολυαρχιερατική θεία λειτουργία, προεξάρχοντος του μητροπολίτη Μαρωνείας και Κομοτηνής κ. Παντελεήμονος και συγχοροστατούντων των υπολοίπων αρχιερέων, που προσεκλήθησαν από τον οικείο μητροπολίτη Σταγών κ. Θεόκλητο.\n16:49 ΟΑΕΔ: Ξεκινά στις 7 Δεκεμβρίου η καταβολή του Δώρου Χριστουγέννων\n16:37 Δ. Τρικκαίων: Εκστρατεία και με το Αστικό ΚΤΕΛ ενάντια στη βία κατά γυναικών\n16:18 Κώστας Σκρέκας: Και οι αγρότες δικαιούνται επιστρεπτέα προκαταβολή 1.000 ευρώ


Τσίπρας για Μητσοτάκη: Τον μπαγάσα, πώς δε το σκέφτηκα αυτό με τη Makedonia; | Το Κουτί της Πανδώρας\nΤσίπρας για Μητσοτάκη: Τον μπαγάσα, πώς δε το σκέφτηκα αυτό με τη Makedonia;\nΜε διάθεση για τρολάρισμα φαίνεται πως... ξύπνησε σήμερα ο Αλέξης Τσίπρας\nNewsRoom 25/10/2019 | 12:10\nΔεν χαρίστηκε σε κανέναν ο Αλέξης Τσίπρας στην ανάρτηση που έκανε νωρίς το πρωί της Παρασκευής αναφορικά με τις τελευταίες κινήσεις της κυβερνητικής παράταξης.\nΟ πρόεδρος του ΣΥΡΙΖΑ, Αλέξης Τσίπρας, έστρεψε τα πυρά του κατά των βουλευτών της Νέας Δημοκρατίας και του Κυριάκου Μητσοτάκη, οι οποίοι απείχαν από σημαντικές ψηφοφορίες στο ευρωπαϊκό κοινοβούλιο.\nΣτη συνέχεια, όπως τόνισε, οι απόντες βρήκαν τη... λύση για το εμπορικό σήμα της Βόρειας Μακεδονίας, κάνοντας χιούμορ για τις κινήσεις του Κυριάκου Μητσοτάκη, ο οποίος έλυσε το θέμα με ένα γκουγκλάρισμα. «Κι αυτός ο Κυριάκος, τόσες φορές ήρθε στο Μαξίμου για το ονοματολογικό, κουβέντα δε μου είπε. Όλα τα έξυπνα τα κρατάει για τον εαυτό του ο μπαγάσας», καταλήγει στην ανάρτησή του ο Αλέξης Τσίπρας.\nΜπορεί λοιπόν, σύμφωνα με εμπεριστατωμένα ρεπορτάζ που δημοσιεύτηκαν, ο Κυριάκος Μητσοτάκης να κοιμάται καλά τα βράδια, όμως το σίγουρο είναι ότι σήμερα ο Αλέξης Τσίπρας ξύπνησε με διάθεση να τρολάρει σκληρά τον πρωθυπουργό.\nΌλα τα έξυπνα τα κρατάει για τον εαυτό του ο μπαγάσας...»


Συνεδρία ανάλυσης παιδικού ιχνογραφήματος (ζωγραφιά)\n26 Ιαν Συνεδρία ανάλυσης παιδικού ιχνογραφήματος (ζωγραφιά)\nPosted at 20:57h in Εκδηλώσεις\tby\tmidwives\nΤην Πέμπτη 24 Φεβρουαρίου 2022 και ώρα 18:00 θα πραγματοποιηθεί διαδικτυακή συνεδρία παιδικού ιχνογραφήματος.\nΣε ποιους απευθύνεται; Στους γονείς και τα παιδιά τους ηλικίας μέχρι 10 ετών.\nΤι είναι το παιδικό ιχνογράφημα και τι δείχνει;\nΜε τον όρο παιδικό ιχνογράφημα εννοείται η αναπαράσταση τυχαίου αντικειμένου με τη χρήση μολυβιού χωρίς, όμως, χρώμα, ενώ με τον όρο ζωγραφιά, εννοείται η αναπαράσταση, επίσης, τυχαίου αντικειμένου, αυτή τη φορά , όμως, με τη χρήση χρωμάτων. Το παιδικό ιχνογράφημα, όμως, δεν παύει να αποτελεί καλλιτεχνικό δημιούργημα του παιδιού και έκφραση του ψυχικού του κόσμου. Μέσω του παιδικού ιχνογραφήματος ξεδιπλώνονται ιστορίες, συναισθήματα, φοβίες και επιθυμίες. Γι’ αυτό άλλωστε, τα παιδικά ιχνογραφήματα έχουν αποτελέσει από το παρελθόν μέχρι και σήμερα μέτρο της νοητικής, ψυχολογικής και βιολογικής ανάπτυξης του παιδιού.\nΠοια διαδικασία θα ακολουθηθεί;Για μια ώρα τα παιδιά θα κληθούν να ζωγραφίσουν ένα συγκεκριμένο θέμα, χρησιμοποιώντας τα υλικά που επιθυμούν. Κατόπιν οι γονείς θα αποστείλλουν τη ζωγραφιά με mail, όπου και μετά από κάποιες μέρες θα λάβουν ένα απαντητικό mail με την ανάλυση της ζωγραφιάς του παιδιού τους.\nΤι υλικά πρέπει να έχουν;\n– Ένα μπλοκ ζωγραφικής ή κόλλες A4\n– Μαρκαδόρους, ξυλομπογιές ή κηρομπογιές\nΤι θα λάβουν οι γονείς;\nΚάποιες μέρες πριν τη συνεδρία θα λάβουν με mail ένα ιστορικό το οποίο χρειάζεται να το συμπληρώσουν και να το αποστείλουν συμπληρωμένο στο mail που θα τους δοθεί.Μετά τη συνεδρία θα λάβουν ανάλυση του ιχνογραφήματος και συμβουλές (ατομικά).\nΗ Πασχαλίνα Καμπουρίδου, μαία και αναλύτρια παιδικού ιχνογραφήματος.\nΚόστος συμμετοχής:Το κόστος συμμετοχής είναι 15€.\nΔηλώσεις συμμετοχής σε φόρμα εγγραφής:\nΤηλέφωνο: 6944833655 (Πασχαλίνα)στο inbox της σελίδας μας\nή με mail στο info@midwives.gr\nΖΩΓΡΑΦΙΑ ΙΧΝΟΓΡΑΦΗΜΑ ΜΗΤΕΡΑ ΟΙΚΟΓΕΝΕΙΑ ΠΑΙΔΙ ΠΑΤΕΡΑΣ


Detox δίαιτα: Μύθος ή πραγματικότητα; - Sociall.gr\nΒρισκόμαστε στην αρχή του καλοκαιριού και η ιδέα της εμφάνισής μας με μαγιό στην παραλία, μερικές φορές, κινητοποιεί δυσάρεστα συναισθήματα για το ωστόσο απολαυστικό μπάνιο στη θάλασσα. Κι όμως, η εντύπωση ότι κάποια περιττά κιλά μπορούν να σταθούν εμπόδιο στο να απολαύσουμε τις καλοκαιρινές μας διακοπές, μας οδηγούν σε δίαιτες που υπόσχονται γρήγορη απώλεια κιλών σε μικρό χρονικό διάστημα και παρουσιάζονται ως δίαιτες αποτοξίνωσης ή detox δίαιτες.\nΗ αποτοξίνωση του οργανισμού μας είναι μια λειτουργία του που την επωμίζονται, κυρίως, το ήπαρ (συκώτι) και τα νεφρά μας και σε καμία περίπτωση δεν υπάρχουν τρόφιμα που να έχουν το ρόλο αυτό των παραπάνω οργάνων. Σίγουρα, είναι ένα καλό μάρκετινγκ για να προωθηθεί μια «νέα» και «αποτελεσματική» διατροφή που θα μας παροτρύνει να την ακολουθήσουμε, προκειμένου να χάσουμε γρήγορα κιλά! Όμως, ο ρόλος των τροφίμων είναι να μας παρέχουν ενέργεια και θρεπτικά συστατικά και κανένα από αυτά δεν μας κάνει αποτοξίνωση! Επιπλέον, ΔΕΝ υπάρχουν «ειδικά» τρόφιμα ή ροφήματα ή διατροφικά σκευάσματα που να επιτυγχάνουν τη γρήγορη απώλεια του σωματικού βάρους μας. Όλα τα τρόφιμα, ροφήματα και διατροφικά σκευάσματα έχουν θερμίδες και ο μεταβολισμός τους, δηλαδή η διαδικασία που ακολουθείται για να χρησιμοποιηθούν ως ενέργεια από τον οργανισμό μας, είναι η ίδια με αυτή των υπόλοιπων προϊόντων που καταναλώνουμε.\nΟι detox δίαιτες είναι δίαιτες πολύ χαμηλών θερμίδων, γύρω στις 500-1000 θερμίδες, προκειμένου να χαθούν γρήγορα τα κιλά. Δυστυχώς, όμως, μέσα σε αυτά τα κιλά που χάνονται υπάρχει και σημαντική απώλεια νερού. Όμως, εκείνο που επιδιώκουμε είναι η απώλεια λίπους και η απώλεια αυτή θέλει το χρόνο της για να επιτευχθεί και να είναι μόνιμη. Για να χάσουμε 1 κιλό λίπους, πρέπει να μειωθεί το διαιτολόγιό μας κατά 7.500 θερμίδες. Όπως καταλαβαίνετε, οι δίαιτες που υπόσχονται απώλεια 5 κιλών μέσα σε μια εβδομάδα, είναι ανέφικτο! Πρέπει να χαθούν 37.500 θερμίδες μέσα σε 7 ημέρες!\nΕπιπλέον, μια τόσο στερητική δίαιτα ταλαιπωρεί πολύ τον οργανισμό μας, γιατί δε μας παρέχει τα απαραίτητα θρεπτικά συστατικά, δημιουργεί κόπωση και ζάλη, λόγω της χαμηλής ενεργειακής πρόσληψης και απογοήτευση λόγω αδυναμίας επίτευξης της επιθυμητής απώλειας των προσδοκώμενων κιλών. Ακόμη και σε περίπτωση που υπάρχει κάποια απώλεια κιλών, αυτή θα είναι πρόσκαιρη.\nΜετά το πέρας της detox δίαιτας, η επάνοδός μας στις προηγούμενες διαιτητικές μας συνήθειες θα επαναφέρει το βάρος που έχει χαθεί, και πιθανότατα, και να αυξηθεί, λόγω του ότι ο οργανισμός μας στερήθηκε βασικές ομάδες τροφίμων.\nΜια διατροφή που να είναι επαρκής, ισορροπημένη\nκαι με μειωμένη κατανάλωση θερμίδων,\nθα έχει έχει σαν αποτέλεσμα την απώλεια βάρους\nσε συνδυασμό με μια καλή φυσική κατάσταση και υγεία.\nΑγάπησε το σώμα σου, έτσι όπως είναι, και απόλαυσε την ευεργετική επίδραση της θάλασσας και των διακοπών. Φρόντισέ το, έτσι ώστε να σου εξασφαλίζει υγεία και ποιότητα ζωής, που αυτή δεν κρίνεται από κάποια περιττά κιλά, αλλά από την επίτευξη της ψυχικής και συναισθηματικής σου ευεξίας.\nTagged in Detox, απώλεια βάρους, Διατροφή, υγεία\nPrevΣυνέντευξη | Ελένη Ισπόγλου: Από την επιτυχία στα Social Media στην έκδοση του πρώτου της βιβλίου\nNextΜήπως αυτό που νομίζουμε ότι έχει πραγματική ουσία, μεγαλώνει το κενό που νιώθουμε;


Κολπικές μυκητιάσεις - iatroi.gr\nΣε ειδικές καταστάσεις (αντιβιοτικά, κολπικές πλύσεις κ.α.), που o γαλακτοβάκιλος καταστρέφεται, αναπτύσσονται μύκητες. Περισσότερες από 80% των γυναικών έχουν ταλαιπωρηθεί από μια μυκητίαση.\nΗ υπερανάπτυξη των μυκήτων, συνήθως Candida albicans, που υπάρχει στα κολπικά υγρά, δημιουργεί συμπτώματα.\n* ευρέως φάσματος αντιβιοτικά\n* συχνές ενδοκολπικές πλύσεις\n* ελλειπής υγιεινή\n* χρήση κορτιζόνης\nΚνησμός (φαγούρα), κάψιμο, πόνος, ερεθισμός, φλεγμονή είναι συνήθως τα συμπτώματα της κολπικής μυκητίασης. Παχύρρευστες άσπρες εκκρίσεις (σαν τυρί ή βούτυρο) μπορούν να εμφανιστούν από τον κόλπο. Κάποιες φορές υπάρχει περίεργη οσμή. Η ούρηση και η επαφή, μπορεί, να είναι επίπονες.\nΜια απλή δόση fluconazole ή άλλης αντιμυκητιασικής αλοιφής όπως miconazole clotrimazole συνήθως είναι αρκετή. Υπάρχουν θεραπείες μιας μέρας και θεραπείες που διαρκούν 3 έως 7 ημέρες. Οι χρόνιες μυκητιάσεις συνήθως, χρειάζονται θεραπεία με χάπια από το στόμα, που διαρκούν για μεγαλύτερο χρονικό διάστημα. Δεν θα πρέπει να κάνουμε αυτοδιάγνωση και θεραπεία γιατί υπάρχει ο κίνδυνος λάθους, ή η συνύπαρξη της μυκητίασης, με άλλη μόλυνση. Επίσης υπάρχουν φάρμακα, που μειώνουν τα συμπτώματα, χωρίς να εκριζώνουν τη μόλυνση.


Στους 20 οι νεκροί από τη γρίπη - Επιστήμη & Ζωή - Ειδήσεις - Νέα\nΣτο 84,5% των θετικών δειγμάτων ανιχνεύεται ο μεταλλαγμένος τύπος του ιού Α (Η3Ν2), ο οποίος δεν καλύπτεται πλήρως από το αντιγριπικό εμβόλιο της περιόδου.\nΜε 20 νεκρούς μπήκαμε στο πιο δύσκολο δεκαπενθήμερο της περιόδου για τη γρίπη.\nΟι ειδικοί εκτιμούν ότι βρισκόμαστε στη φάση κορύφωσης της επιδημίας, η οποία θα φτάσει στο απόγειό της περί τα μέσα Φεβρουαρίου.\nΣύμφωνα με τα στοιχεία του Κέντρου Ελέγχου και Πρόληψης Νοσημάτων (ΚΕΕΛΠΝΟ), μέχρι το μεσημέρι της Τρίτης, 30 άνθρωποι νοσηλεύονται σε μονάδες εντατικής θεραπείας, εξαιτίας σοβαρών επιπλοκών της γρίπης.\nΑπό τα μέσα του περασμένου Δεκεμβρίου, έχουν νοσηλευτεί συνολικά στην εντατική 64 ασθενείς με εργαστηριακά επιβεβαιωμένη παρουσία του ιού.\nΣυνεχής αύξηση καταγράφεται στον αριθμό των ασθενών, οι οποίοι επισκέπτονται καθημερινά τον γιατρό με συμπτώματα “γριπώδους συνδρομής”.\nΑπό την πλευρά τους, οι γιατροί έχουν λάβει οδηγία να χορηγούν άμεσα αντι – ιϊκή αγωγή, χωρίς να περιμένουν εργαστηριακή επιβεβαίωση της γρίπης.\nΑπό τα “ύποπτα” δείγματα βιολογικού υλικού που στέλνουν στα εργαστήρια για ανάλυση, σχεδόν τα μισά (45,2%) βγαίνουν θετικά για γρίπη.\nΣτο 84,5% των θετικών δειγμάτων ανιχνεύεται ιός τύπου Α. Το 91,7% των συγκεκριμένων δειγμάτων φέρουν τον ιό Α (Η3Ν2), ο οποίος έχει υποστεί φέτος αντιγονική μεταβολή (μετάλλαξη) και δεν καλύπτεται πλήρως από το εμβόλιο της περιόδου.


ΓΙΑ ΝΑ ΤΟ ΜΑΘΟΥΝ ΟΛΟΙ: ΣΤΟ ΠΛΕΥΡΟ ΤΩΝ WAFFEN SS ΠΟΛΕΜΗΣΑΝ ΟΙ ΜΟΥΣΟΥΛΜΑΝΟΙ ΜΕ ΤΑ ΦΕΣΙΑ ΣΤΟ ΚΕΦΑΛΙ!!!\nΑρχική σελίδαΓΙΑ ΝΑ ΤΟ ΜΑΘΟΥΝ ΟΛΟΙ: ΣΤΟ ΠΛΕΥΡΟ ΤΩΝ WAFFEN SS ΠΟΛΕΜΗΣΑΝ ΟΙ ΜΟΥΣΟΥΛΜΑΝΟΙ ΜΕ ΤΑ ΦΕΣΙΑ ΣΤΟ ΚΕΦΑΛΙ!!!\nloxias.gr Ιουλίου 19, 2017\nΤο 1943 αποτέλεσε έτος καμπής για την πορεία του Β΄Παγκοσμίου Πολέμου. Οι γερμανικές ήττες στο Στάλινγκραντ και τη... Βόρεια Αφρική δημιούργησαν δυσαναπλήρωτες απώλειες έμπειρου προσωπικού.\nΟι μονάδες των WaffenSS ανέλαβαν να σηκώσουν το μεγάλο βάρος ενός πολέμου που φαινόταν να χάνεται για τη Γερμανία.\nΣύντομα, η ηγεσία των SS αντιλήφθηκε ότι η συγκρότηση νέων μονάδων και η αναπλήρωση των απωλειών δεν μπορούσε να καλυφθεί από τους Γερμανούς του Ράιχ, ούτε από τους Γερμανούς ομογενείς, ούτε από τους Δυτικοευρωπαίους εθελοντές.\nΓια τον λόγο αυτό τα φυλετικά κριτήρια , τα οποία αποτελούσαν βασική προϋπόθεση για την είσοδο στα WaffenSS, χαλάρωσαν και σταδιακά καταργήθηκαν.\nΈτσι, τον Φεβρουάριο του 1943 δόθηκε η εντολή σχηματισμού μιας μεραρχίας εθελοντών από τους μουσουλμανικούς πληθυσμούς της Κροατίας και της Βοσνίας, η οποία θα χρησιμοποιείτο σε επιχειρήσεις κατά των ανταρτών στη Γιουγκοσλαβία. Σκοπός των Γερμανών ήταν η αναμόχλευση της παραδοσιακής έχθρας των μουσουλμάνων με τους χριστιανούς και Σέρβους , οι οποίοι στην πλειοψηφία τους είχαν ταχθεί με το μέρος των παρτιζάνων του Τίτο.\nΤον Μάιο του 1943 οι πρώτοι 8.000 εθελοντές ορκίστηκαν αιώνια πίστη στον Αδόλφο Χίτλερ σύμφωνα με το τελετουργικό των SS. Οι Γερμανοί έλαβαν υπόψη όλες τις μουσουλμανικές ιδιαιτερότητες. Έτσι κάθε σύνταγμα είχε έναν μουλά και κάθε τάγμα έναν ιμάμη. Οι άνδρες, αντί του παραδοσιακού καπέλου των SS ή του δίκοχου έφεραν φέσι, ενώ το συσσίτιο τους δεν περιείχε χοιρινό.\nΠροφανώς όλα αυτά θα προκαλούσαν θυμηδία σε Γερμανούς SS που είχαν γαλουχηθεί με το δόγμα της αθεΐας. Εξίσου ενδιαφέρον είναι το γεγονός ότι κατά τη διάρκεια της ιδεολογικής διαφώτισης απαλείφθηκαν τα κηρύγματα περί Αρίας Φυλής και τονίστηκαν οι φιλικοί δεσμοί μεταξύ του Ισλάμ και του ναζισμού! Παρά την ιδιαίτερη αυτή αντιμετώπιση οι άνδρες της μεραρχίας δεν δικαίωσαν τις προσδοκίες της γερμανικής ηγεσίας. Κατά τη διάρκεια της εκπαίδευσης τους στη Γαλλία στασίασαν και σκότωσαν πέντε Γερμανούς αξιωματικούς εξαιτίας της κακής συμπεριφοράς των τελευταίων απέναντι τους.\nΟι πρωτεργάτες της στάσης εκτελέστηκαν ενώ 825 άνδρες εστάλησαν σε στρατόπεδα καταναγκαστικής εργασίας. Σταδιακά μετά τη συμπλήρωση της εκπαίδευσης της στη Γερμανία η μεραρχία επέστρεψε τον Φεβρουάριο του 1944 στην Κροατία. Την άνοιξη του ίδιου χρόνου η μονάδα συμμετείχε σε επιχειρήσεις εναντίον των ανταρτών στη βορειοανατολική Βοσνία και τη δυτική Σερβία.\nΟι άνδρες της διακρίθηκαν κυρίως σε εμπρησμούς χωριών, κακοποιήσεις και εκτελέσεις άμαχων Σέρβων, παρά για τις επιδόσεις τους στις μάχες. Τον Μάιο η μονάδα, η οποία πλέον αριθμούσε 15000 άνδρες, έλαβε την επίσημη ονομασία της 13η Ορεινή Μεραρχία των SS Handschar (η λέξη σημαίνει το γνωστό σπαθί των μουσουλμάνων, το χαντζάρι) Τον επόμενο μήνα όμως έφθασε η ώρα της κατάρρευσης. Οι παρτιζάνοι του Τίτο εξαπέλυσαν μεγάλης κλίμακας αντεπίθεση κατά τη διάρκεια της οποίας η μεραρχία έχασε όλο το πυροβολικό της και ένα τάγμα. Παράλληλα, οι λιποταξίες αυξάνονταν με γεωμετρική πρόοδο.\nΟι Γερμανοί ανήσυχοι αφαίρεσαν από τον αναξιόπιστο σχηματισμό όλα τα βαρέα όπλα και μείωσαν τον αριθμό των ταγμάτων του. Έως τον Νοέμβριο του 1944 η μονάδα ουσιαστικά διαλύθηκε, καθώς οι περισσότεροι άνδρες είτε επέστρεψαν στα σπίτια τους είτε προσχώρησαν στους παρτιζάνους είτε στους Κροάτες Ουστάζι. Όσοι δεν άλλαξαν έγκαιρα στρατόπεδο συνελήφθησαν από τους παρτιζάνους, δικάστηκαν και εκτελέστηκαν.\nΩστόσο, πιθανολογείται ότι μερικοί κατέφυγαν σε αραβικές χώρες. Η αιματοβαμμένη δράση της μεραρχίας Handschar προκάλεσε άσβεστο μίσος μεταξύ των χριστιανών Σέρβων και των μουσουλμάνων Βόσνιων, το οποίο αναζωπυρώθηκε κατά τον εμφύλιο πόλεμο της Γιουγκοσλαβίας.


Παραθλητικά - Ποιος δημοσιογράφος έφαγε "πόρτα" από το Σαββίδη;\nΠοιος δημοσιογράφος έφαγε "πόρτα" από το Σαββίδη;\n07:00 Τετάρτη, 27 Δεκ 17\nΟι δημοσιογράφοι του γλυκού νερού, στην προσπάθειά τους να κεντρίσουν το ενδιαφέρον των φιλάθλων, άρχισαν να γράφουν για διάφορους παίκτες που δήθεν ενδιαφέρεται να αποκτήσει ο ΠΑΟΚ.\n} Στη λίστα συμπεριλαμβάνονται αρκετοί παίκτες που προτείνονται ώστε να καλύψουν το κενό που αφήνει ο Λέοβατς στο αριστερό αμυντικό άκρο της ομάδας.\n} Ο Βραζιλιάνος αμυντικός στη Σαχτάρ που έχει να παίξει μπάλα από το καλοκαίρι του 2015 (!!), όπως και ο Σταφυλλίδης είναι οι παίκτες που θέλει να εντάξει στη δύναμή του ο ΠΑΟΚ.\n} Υπάρχει όμως και μια τρίτη σκέψη, που είναι και η πλέον ρεαλιστική, να επιστρέψει στο ΠΑΟΚ ο Γιαννούλης που αγωνίζεται ως δανεικός στον Ατρόμητο, και έχει πραγματοποιήσει πολύ καλές εμφανίσεις στο πρωτάθλημα.\n} Κάποιοι δημοσιογράφοι που δεν ξέρουν πώς να γεμίσουν τις στήλες τους, επανέφεραν τον Σολδάνο στο προσκήνιο κι επιμένουν ότι ο παίκτης ενδιαφέρει τον ΠΑΟΚ.\n} Εμείς έχουμε διαφορετική άποψη, και πιστεύουμε ότι ο παίκτης που ενδιαφέρει πραγματικά το ΠΑΟΚ, είναι ο Μπέργκ που επιθυμεί να φορέσει την ασπρόμαυρη φανέλα.\n} Η Επιτροπή Εφέσεων της ΕΠΟ, έδωσε μια διπλωματική λύση σχετικά με την τιμωρία του Χιμένεθ, τον οποίο τιμώρησε με 45!! μέρες απαγόρευση την είσοδο στον αγωνιστικό χώρο.\n} Με την απόφασή της αυτή η Επιτροπή πέτυχε δύο στόχους μαζί. Ικανοποίησε όλους εκείνους που θεώρησαν χάδι την αρχική τιμωρία των 15 ημερών, αλλά και την ΑΕΚ γιατί ουσιαστικά ο Ισπανός, μόνο 15 μέρες θα μείνει έξω από τον πάγκο.\n} Από την πρώτη τιμωρία ήδη έχουν περάσει 25 μέρες, και δέκα μέρες που είναι οι αργίες και δεν γίνονται αγώνες, έτσι έκλεισε η... ποινή του Χιμένεθ.\n} Δεν πρέπει να έχει κανείς καμιά αμφιβολία, ότι αυτή ήταν μια μεθοδευμένη απόφαση, της Πειθαρχικής επιτροπής, που ήθελε να έχει και το... σκύλο χορτάτο, αλλά και την πίτα ολάκερη...\n} Το δεύτερο παιγνίδι με τα Τρίκαλα για το θεσμό του Κυπέλλου, θα διεξαχθεί στην Τούμπα στις 9 του Γενάρη και ώρα 17.15.\n} Η δήλωση του Ιβάν Σαββίδη, ότι καμιά δύναμη δεν μπορεί να αντισταθεί στο ΠΑΟΚ, όπως ήταν αναμενόμενο προκάλεσε αντιδράσεις στους... κατοίκους του Λεκανοπεδίου.\n} Η διοίκηση του Α.Σ ΠΑΟΚ, έστειλε ευχές σε όλους τους αθλητές των Τμημάτων, στους χορηγούς του συλλόγου, και σε όλο τον κόσμο για τις Άγιες μέρες των Χριστουγέννων.\n} Ο Κουμεντάκης ήταν μια καλή και εύστοχη επιλογή, και έδειξε στο παιγνίδια που χρησιμοποιήθηκε, ότι μπορεί να βοηθήσει την ομάδα Βόλεϊ του ΠΑΟΚ, να διεκδικήσει για μια ακόμη αγωνιστική περίοδο το τίτλο του πρωταθλητή.\n} Δεν είναι όμως αρκετός, δεν φτάνει ώστε η ομάδα να γίνει ανταγωνιστική απέναντι στον πολύ ισχυρό φέτος Ολυμπιακό.\n} Εμείς πιστεύουμε ότι η ενίσχυση της ομάδας Βόλεϊ του ΠΑΟΚ θα γίνει πολύ γρήγορα, γιατί ο Θανάσης Κατσαρής γνωρίζει τις αδυναμίες της.\n} Πολύ σύντομα η ομάδα Βόλεϊ του ΠΑΟΚ θα προχωρήσει στην απόκτηση και νέου παίκτη, γιατί ο Γκόμεζ αποχωρεί οριστικά από την ενεργό δράση.\n} Μπορεί οι Σέρβοι να θεωρούν τον Πρίγιοβιτς ένα από τα καλύτερα φορ της Χώρας τους, Ο Ρουμάνος τεχνικός του ΠΑΟΚ όμως έχει διαφορετική άποψη και ποντάρει στον…Κουλούρη.\n} Έκανε καλό παιγνίδι με τον Παναθηναϊκό φέτος ο Πέλκας που στα προηγούμενα παιγνίδια ήταν αναπληρωματικός, και οι γνωστοί βαρόνοι της δημοσιογραφίας, τον στέλνουν στη... Ρεάλ, στη Μάντζεστερ Σίτυ και πάει λέγοντας.\n} Είναι αυτοί οι ίδιοι που είχαν ξεσαλώσει και για τον Αθανασιάδη, με αποτέλεσμα να τον οδηγήσουν στα ποτά και στα ξενύχτια, αλλά και στη Μακάμπι…\n} Μπορεί στη μεταγραφική περίοδο του καλοκαιριού, να ήρθαν αρκετοί παίκτες στο ΠΑΟΚ, ο Λουτσέσκου όμως ψάχνει να εντοπίσει δύο αμυντικούς που χρειάζεται η ομάδα.\n} Αυτό για μας σημαίνει, ότι ο ομάδα σχεδιάστηκε πάλι λανθασμένα, και οι επιλογές των... ειδικών για μια ακόμη φορά ήταν άστοχες.\n} Ποιος είναι ο Βουλευτής του ΣΥΡΙΖΑ, που ζήτησε από τον Ιβάν Σαββίδη να προσλάβει στο Κανάλι του ένα φίλο του δημοσιογράφο;\n} Όταν όμως ο Ιβάν Σαββίδης άκουσε το όνομα του δημοσιογράφου, η απάντηση που έδωσε στο Βουλευτή ήταν, λυπάμαι πολύ που θα σε απογοητεύσω , αλλά τον συγκεκριμένο δημοσιογράφο δεν πρόκειται να τον δώσω δουλειά στο κανάλι.\n} Ο Βουλευτής ενημέρωσε τον Δημοσιογράφο για τη θέση του Ιβάν Σαββίδη, και το παλικάρι με την προβληματική φάτσα έπεσε από τα... σύννεφα.\n} Είναι εύκολο να ανακαλύψετε ποιος είναι ο δημοσιογράφος, αν παρακολουθούσατε τους όσους επαίνους που έγραφε για τον Πρόεδρο του ΠΑΟΚ, και τώρα ξαφνικά άλλαξε... πορεία.\n} Επειδή γράφτηκαν πολλά σχετικά με τον Τουρκόσπορο Μαυρίδη (ο ίδιος είχε κάνει αυτή τη δήλωση), σχετικά με την... ευαισθησία του να χαρίσει τα χρήματα που θα έπαιρνε από το παιγνίδι στο οποίο συμμετείχε, θα αναφέρουμε κάποιους γνωστούς παράγοντες που γνωρίζουμε, ότι για τις Άγιες μέρες των Χριστουγέννων, βοήθησαν με κάθε τρόπο φτωχές οικογένειες, και αυτό το κάνουν πολύ τακτικά.\n} Πρόκειται για τον Θοδωρή Ζαγοράκη, τον Θανάση Κατσαρή, τον Ηλία Βιολίδη, και τον Κώστα Αμοιρίδη, που έδειξαν την ευαισθησία τους, με τον όρο η βοήθειά τους να μην δημοσιοποιηθεί.\n} Σίγουρα υπάρχουν και πολλοί άλλοι που έχουν κάνει πολύ μεγάλες δωρεές, όπως η Μαριάννα Βαρδινογιάννη και άλλοι.\n} Η δωρεά χάνει την αξία της, όταν εμφανίζεται στα κανάλια και την διαφημίζει, και αυτό κάνουν οι περισσότεροι, όπως άλλωστε έκανε και ο Μαυρίδης.


Συνένωση Παναθλητικού-Πειραματικού | NorthBasket\n23 Αυγούστου 2015 - 21:30\nΜετατρέποντας σε πράξη το αρχαίο ρητό “η ισχύς εν τη ενώσει” ο Παναθλητικός ΑΕ Συκεών και το τμήμα μπάσκετ του Πειραματικού ανακοινώνουν την απορρόφηση του 2ου σωματείου από το 1ο.\nΗ συγκεκριμένη συνένωση αποτελεί στην ουσία μια ένωση δυνάμεων και ανιδιοτελούς θέλησης για ανάπτυξη του μπάσκετ στην ευρύτερη περιοχή του Δήμου Νεαπόλεως Συκεών.\nΈτσι μετά την γυναικεία παρουσία στην Α2 Εθνική Κατηγορία, η ανδρική ομάδα θα αγωνιστεί στην Α’ ΕΚΑΣΘ. Με την στρατηγική αυτή κίνηση ο Παναθλητικός Συκεων Πειραματικό μεγαλώνει και ενισχύεται σε όλα τα επίπεδα όντας ο μεγαλύτερος μπασκετικός σύλλογος των Συκεών.\nΠαράλληλα ανακοινώνεται η δημιουργία πρότυπου Ινστιτούτου Καλαθοσφαίρισης στο οποίο θα συμμετέχουν παιδιά γεννημένα απο το 2001 εως και το 2010.\nΤα γήπεδα τα οποία θα χρησιμοποιεί η ομάδα θα είναι το γήπεδο του Επταπυργίου καθώς και η σάλα του Γεννηματά.\nΣτις επόμενες μέρες θα πραγματοποιηθεί συνέντευξη τύπου στην οποία θα ανακοινωθεί το σήμα της ομάδος, καθώς και τα μέλη τα οποια θα απαρτίζουν τον σύλλογο σε όλους τους τομείς.\nΚαι μιας και αύριο αρχίζει και επίσημα η αγωνιστική περίοδο καθως εχουμε τις κληρώσεις των ομάδων μας να ευχηθούμε καλή αγωνιστική χρονιά σε όλους τους αθλητες και υπομονή λίγες μέρες ακόμα για την επίσημη παρουσίαση της ομάδος μας.


Ιστοσελίδα συγκροτήματος Sunset Beach Club ανοίγει σε νέο παράθυρο\nΤο Sunset Beach Club βρίσκεται σε μια μαγευτική τοποθεσία πάνω στη θάλασσα, κοντά στη μαρίνα Benalmádena. Το συγκρότημα περιλαμβάνει δύο εξωτερικές πισίνες, γυμναστήριο, κομμωτήριο και σαλόνι ομορφιάς για μια απόλυτη εμπειρία περιποίησης, και λέσχη εφήβων και παιδιών. Διαθέτει επίσης μεγάλη ποικιλία μπαρ και εστιατορίων που σερβίρουν τοπικές και διεθνείς σπεσιαλιτέ. Έπειτα από μια γεμάτη μέρα ξενάγησης στα αξιοθέατα και υπαίθριων δραστηριοτήτων ή παιχνιδιού στην παραλία, μπορείτε να χαλαρώσετε και να ξεκουραστείτε στο μπαρ της πισίνας ή στη σάουνα του κέντρου αναψυχής των εγκαταστάσεων.\nΟμιλούμενες γλώσσες στις εγκαταστάσεις: Γαλλικά , Ολλανδικά , Πορτογαλικά , Ισπανικά , Ιταλικά , English , Φινλανδικά , Γερμανικά , Spanish , Αγγλικά\nΑρ. τηλεφώνου Συγκροτήματος: 952-579400\nΑρ. Φαξ Συγκροτήματος: 952-579429\nΕμβαδόν διαμερίσματος: 490.0


Ελληνική κοινωνία – Ποιο είναι το μεγαλύτερο πρόβλημα σήμερα;\nΑρχική » Σχόλια » Ελληνική κοινωνία – Ο κατήφορος\nΕλληνική κοινωνία – Ο κατήφορος. Ο τίτλος που επέλεξα για το κείμενο που ακολουθεί και που πραγματικά μου είναι δύσκολο να αποτυπώσω όπως ακριβώς θα ήθελα. Όσο “φωναχτά” θα επιθυμούσα.\nΣτην σύγχρονη ελληνική κοινωνία ποια είναι η κουλτούρα, πολιτική και κοινωνική; Ποια είναι η νέα “φουρνιά” πολιτικών; Ποια είναι τα νέα κοινωνικά πρότυπα; Τι βιώνουν τα νέα παιδιά και ποια τα ερεθίσματα και τα πρότυπα που τους παρέχονται σήμερα;\nΣτην Ελλάδα της Ευρώπης, το άλλοτε λίκνο του πολιτισμού, έχουμε “επίσημα” περιστατικά όπως αυτό τις τελευταίες ημέρες: Το σκήνωμα της Αγίας Ελένης επί “σκηνής”\nΠεριστατικά που δημιουργούν εύλογα ερωτηματικά και ως προς την ουσία και ως προς το περιτύλιγμα. Που με επιμέλεια συντηρείται προκειμένου να δίνεται η “πρέπουσα” επισημότητα όταν χρησιμοποιείται ο στρατός για την περιφορά μιας εικόνας ή ενός λείψανου.\nΌταν αποδίδουν τιμές πολιτικοί και στρατιωτικοί αξιωματούχοι σε κάτι που δεν είναι υπαρκτό και ούτε καν “κινείται” σε πολιτικό ή στρατιωτικό επίπεδο. Κάτι που κινείται καθαρά στην σφαίρα της θρησκευτικής πίστης.\nΕλληνική κοινωνία – Ο κατήφορος που ψάχνει το “θαύμα” και ο καθένας ας βγάλει τα συμπεράσματα του…\nΕλληνική κοινωνία σήμερα – Μπροστά ή πίσω;\nΌταν σχεδόν 500.000 συμπολίτες μας Έλληνες έφεραν με την ψήφο τους στην Βουλή ανθρώπους που κολυμπούν στην Έπαρση. Που κινούνται αυστηρά ανάμεσα στο κόμπλεξ ανωτερότητας και στο μίσος για οτιδήποτε δεν είναι ίδιο με αυτούς. Με σκοπό υποτίθεται να “ξεβρωμίσουν” τον τόπο και βλέπουμε περιστατικά και συμπεριφορές από αυτούς τους ίδιους που δείχνουν πως όχι μόνο δεν θα ξεβρωμίσουν τον τόπο αλλά θα τον κάνουν αποκρουστικό και επικίνδυνο από κάθε άποψη.\nΗ τηλεόραση γεμάτη από Talent Show και γενικά Show… Τα Social Media κάτι ανάλογο αλλά σε προσωπικό επίπεδο όπου βασιλεύει ο Ναρκισσισμός και η “προσωπική ατάκα”. Ελληνική κοινωνία – Ο κατήφορος και διαδικτυακά.\nΌταν δεν διαβάζονται άρθρα αλλά “διαβάζονται” φωτογραφίες.\nΌταν βλέπεις σε όλο και περισσότερα καφέ νεαρούς να παίζουν τάβλι “σκοτώνοντας” έτσι την ώρα τους.\nΌταν βλέπεις αυτό το παράδοξο με μια πρώτη ματιά φαινόμενο του: “Οι Έλληνες περνούν καλά…”\nΠριν 2 μήνες φιλοξένησα ένα πολύ καλό μου φίλο από το Παρίσι για 4 ημέρες εδώ στην Αθήνα. Μου είπε ότι ήθελε να δει με τα μάτια του την κρίση στην Ελλάδα. Όπως ήταν φυσικό κινηθήκαμε κυρίως στο κέντρο στους αρχαιολογικούς χώρους και στους εμπορικούς δρόμους. Αλλά και σε κάποιες άλλες περιοχές, όπως το Παγκράτι, το Χαλάνδρι, το Χαϊδάρι, τον Πειραιά, τους Αμπελόκηπους. Επίσης, στα Εξάρχεια, το Μεταξουργείο, τον Άγιο Παντελεήμονα, την πλατεία Βικτωρίας. Και γενικά εκεί που βρίσκονται συσσωρευμένοι πολλοί αλλοδαποί επειδή αυτό βασικά ήθελε να δει και να συγκρίνει με το Παρίσι.\nΕλληνική κοινωνία – Όλα καλά;\nΗ άποψη του, λοιπόν, ήταν ότι στην Ελλάδα δεν υπάρχει κρίση, δεν υπάρχει φτώχεια, όπως σε άλλα μέρη που είχε επισκεφτεί παλιότερα. Αναφέροντας την Ρουμανία αλλά και την Ιρλανδία της δεκαετίας του ΄80 ως παραδείγματα. Βλέποντας τα σουβλατζίδικα στο κέντρο γεμάτα αλλά και τις καφετέριες και τα μπαράκια έφτασε σε αυτό το συμπέρασμα. Η εικόνα αυτή, με την πρώτη ματιά, οδηγεί τον επισκέπτη σε λάθος συμπεράσματα: Θα πρέπει να την εξηγήσουμε, όσο γίνεται. Με λογική πάνω από όλα.\nΗ αλήθεια είναι ότι στην ελληνική κοινωνία της κρίσης ακόμα και σήμερα υπάρχει ένα ποσοστό γύρω στο 15% του πληθυσμού που έχει αρκετά χρήματα για να ζει καλά έως πολύ καλά. Αν πάρουμε ως γεγονός ότι ο πληθυσμός της χώρας είναι περίπου 11.000.000 τότε μιλάμε για περίπου 1.650.000 ανθρώπους με οικονομικές δυνατότητες άνω του μέσου όρου.\nΑν πάρουμε ως δεύτερο δεδομένο ότι στο λεκανοπέδιο της Αττικής ζουν περίπου 5.000.000 άνθρωποι τότε καταλαβαίνουμε ότι το 15% εδώ μεταφράζεται σε 750.000 κατοίκους που ανήκουν σε αυτούς που έχουν οικονομικές δυνατότητες άνω του μέσου όρου.\nΠιθανόν αυτό το ποσοστό όμως να είναι και μεγαλύτερο, ειδικά στην Αθήνα από ότι σε μια κωμόπολη ή ένα χωριό. Και αυτό επειδή εκ των πραγμάτων κάποιοι επιτυχημένοι επιχειρηματίες και γενικά ευκατάστατοι βρίσκονται ή κινούνται στην Αθήνα κυρίως για επαγγελματικούς λόγους ή απλά για αναψυχή. Και άρα μπορεί να μιλάμε για 1.000.000 τέτοιους ανθρώπους. Αν σε αυτούς προσθέσουμε τους επισκέπτες και τουρίστες που κινούνται στην Αθήνα και στις άλλες μεγάλες πόλεις εύκολα μπορούμε να εξηγήσουμε την εικόνα του “Δεν υπάρχει κρίση στην Ελλάδα”…\nΌταν έχουμε 1 εκατομμύριο ανθρώπους σε μια πόλη σαν την Αθήνα, σε καλή οικονομική κατάσταση, δεν είναι παράξενο να βλέπουμε το κέντρο ή τους δρόμους γεμάτους, τα σουβλατζίδικα, τις ταβέρνες και τα καφέ γεμάτα σε διάφορες περιοχές. Αυτοί προφανώς θα βγουν και θα κινηθούν σε διάφορους χώρους για φαγητό ποτό διασκέδαση αγορές και έτσι έχουμε έναν μεγάλο εμφανή αριθμό.\nΤο ερώτημα όμως είναι τι γίνεται με το υπόλοιπο 85% δηλαδή με τους υπόλοιπους 9.350.000 Έλληνες; Που δεν τους περισσεύουν, που δεν τα βγάζουν πέρα, που έχουν χρέη, που είναι ανασφάλιστοι, που πεινάνε,… Ναι, υπάρχουν Έλληνες που πεινάνε. Που είναι κλεισμένοι στα σπίτια τους και δεν κυκλοφορούν για να τους βλέπουμε εμείς.\nΝαι, υπάρχουν Έλληνες που πάνε στο ταμείο του σούπερ μάρκετ με 10 ευρώ στο πορτοφόλι. Ναι, υπάρχουν Έλληνες που ψωνίζουν 4 πράγματα, που κάνουν 11,50 ευρώ και αφήνουν το ένα γιατί δεν τους φτάνουν τα χρήματα για να το αγοράσουν… Και είναι κάτι που έχω δει εγώ μπροστά μου να γίνεται πάνω από μία φορές. Ελληνική κοινωνία σήμερα – Ο κατήφορος…\nΕίναι σαφές ότι στην ελληνική κοινωνία σήμερα υπάρχει ένας κατήφορος. Τι θα γίνει στο άμεσο μέλλον από πολιτικοοικονομική άποψη;\nΑς προσπαθήσουμε να μην κατρακυλήσουμε κι άλλο ως κοινωνία και να μην “αποχαυνωθούμε” εντελώς, είτε λόγω μιζέριας και προβλημάτων, είτε λόγω υπερβολικής χαλαρότητας και ευδαιμονίας.\nΤο θέμα είναι ο καθένας μας να κατανοεί την κατάσταση, να μην παρασύρεται. Και όσοι έχουμε παιδιά(αυτά θα είναι η αυριανή κοινωνία) να τα προφυλάξουμε όσο γίνεται από οτιδήποτε θεωρούμε εμείς εκφυλισμό και επικίνδυνο γενικότερα. Αλλιώς θα είμαστε χαμένοι γενικώς… και Ελληνική κοινωνία – Ο κατήφορος θα είναι κάθετος, σαν πτώση…\nTaggedελλαδαελληνικηελληνικη κοινωνιαελληνικη κρισηελληνικη παρακμηελληνικος κατηφοροςκατηφοροςκοινωνίακοινωνια σημερακοινωνικες αλλαγεςκοινωνικη κρισησημερασυγχρονη κοινωνια


Όλα όσα πρέπει να γνωρίζουμε για το εμβόλιο Pfizer-BioNTech\nΒΡΙΣΚΕΣΤΕ: Αρχική»Ειδήσεις»Όλα όσα πρέπει να γνωρίζουμε για το εμβόλιο Pfizer-BioNTech\nBy panos12 on\t 25 Δεκεμβρίου, 2020 Ειδήσεις, Οικονομία\nΤην αξιολόγηση του εμβολίου της Pfizer-BioNTech, με το όνομα Comirnaty (εμβόλιο COVID-19 mRNA τροποποιημένο νουκλεοσίδιο) έδωσε στη δημοσιότητα ο Ευρωπαϊκός Οργανισμός Φαρμάκων.\nΌπως αναφέρει μεταξύ άλλων, το εμβόλιο Comirnaty, το οποίο άρχισε ήδη να πηγαίνει στις 27 χώρες της ΕΕ, χορηγείται με δύο ενέσεις, συνήθως στον μυ του άνω βραχίονα, με χρονική διαφορά τουλάχιστον 21 ημερών μεταξύ τους. Οι ρυθμίσεις σχετικά με τη διάθεση του εμβολίου αποτελούν ευθύνη των εθνικών αρχών.\nΔιαβάστε σε 16 ερωτήσεις και απαντήσεις όλα όσα πρέπει να γνωρίζουμε για το εμβόλιο της Pfizer/BioNTech\nΤι είναι το Comirnaty και σε ποιες περιπτώσεις χρησιμοποιείται;\nΤο Comirnaty είναι εμβόλιο για την πρόληψη της νόσου του κορονοϊού 2019 (COVID-19) σε άτομα ηλικίας 16 ετών και άνω. Το Comirnaty περιέχει ένα μόριο που ονομάζεται αγγελιοφόρο RNA (mRNA) , το οποίο φέρει οδηγίες για την παραγωγή πρωτεΐνης από τον ιό SARS-CoV-2, δηλαδή τον ιό που προκαλεί τη νόσο COVID-19. Το Comirnaty δεν περιέχει τον ίδιο τον ιό και δεν μπορεί να προκαλέσει τη νόσο COVID-19.\nΠώς χρησιμοποιείται το Comirnaty;\nΤο Comirnaty χορηγείται με δύο ενέσεις, συνήθως στον μυ του άνω βραχίονα, με χρονική διαφορά τουλάχιστον 21 ημερών μεταξύ τους. Οι ρυθμίσεις σχετικά με τη διάθεση του εμβολίου αποτελούν ευθύνη των εθνικών αρχών. Για περισσότερες πληροφορίες σχετικά με τη χρήση του Comirnaty, συμβουλευθείτε το φύλλο οδηγιών χρήσης ή επικοινωνήστε με επαγγελματία του τομέα της υγείας.\nΠώς δρα το Comirnaty;\nΤο Comirnaty δρα προετοιμάζοντας τον οργανισμό να αμυνθεί κατά της νόσου COVID-19. Περιέχει ένα μόριο που ονομάζεται αγγελιοφόρο RNA (mRNA) το οποίο έχει λάβει οδηγίες να παράγει την πρωτεΐνη ακίδα (spike protein). Πρόκειται για την πρωτεΐνη που βρίσκεται στην επιφάνεια του ιού SARS-CoV-2 και την οποία χρειάζεται ο ιός για να εισέλθει στα κύτταρα του οργανισμού. Όταν ένα άτομο εμβολιαστεί, ορισμένα από τα κύτταρά του θα διαβάσουν τις οδηγίες του mRNA και θα παράγουν προσωρινά την πρωτεΐνη ακίδα. Στη συνέχεια, το ανοσοποιητικό του σύστημα θα αναγνωρίσει τη συγκεκριμένη πρωτεΐνη ως ξένο σώμα, θα παράγει αντισώματα και θα ενεργοποιήσει τα Τ κύτταρα (τα λευκά αιμοσφαίρια) για να της επιτεθούν. Εάν στη συνέχεια το άτομο έρθει σε επαφή με τον ιό SARS-CoV-2, το ανοσοποιητικό του σύστημα θα τον αναγνωρίσει και θα είναι έτοιμο να προστατεύσει τον οργανισμό από αυτόν. Το mRNA που περιέχεται στο εμβόλιο δεν παραμένει στον οργανισμό αλλά διασπάται λίγο μετά τον εμβολιασμό.\nΠοια είναι τα οφέλη του Comirnaty σύμφωνα με τις μελέτες;\nΜια πολύ μεγάλη κλινική δοκιμή έδειξε ότι το Comirnaty ήταν αποτελεσματικό στην πρόληψη της COVID-19 σε άτομα ηλικίας 16 ετών και άνω. Στη δοκιμή μετείχαν συνολικά περίπου 44 000 άτομα. Οι μισοί από τους συμμετέχοντες έλαβαν το εμβόλιο ενώ στους άλλους μισούς χορηγήθηκε εικονική ένεση. Τα άτομα δεν γνώριζαν εάν λάμβαναν το εμβόλιο ή την εικονική ένεση. Η αποτελεσματικότητα υπολογίστηκε σε περισσότερα από 36 000 άτομα ηλικίας 16 ετών και άνω (συμπεριλαμβανομένων ατόμων άνω των 75 ετών) τα οποία δεν είχαν καμία ένδειξη προηγούμενης λοίμωξης. Η μελέτη έδειξε μείωση του αριθμού των συμπτωματικών κρουσμάτων COVID-19 κατά 95% στα άτομα που εμβολιάστηκαν (8 περιστατικά σε σύνολο 18 198 ατόμων παρουσίασαν συμπτώματα COVID-19) σε σύγκριση με τα άτομα που έλαβαν εικονική ένεση (162 περιστατικά από 18 325 άτομα παρουσίασαν συμπτώματα COVID-19). Αυτό σημαίνει ότι το εμβόλιο κατέδειξε αποτελεσματικότητα σε ποσοστό 95 % στη δοκιμή. Η δοκιμή έδειξε επίσης αποτελεσματικότητα σε ποσοστό περίπου 95% στους συμμετέχοντες που διέτρεχαν κίνδυνο να νοσήσουν σοβαρά από τη νόσο COVID-19, περιλαμβανομένων των ατόμων που υποφέρουν από άσθμα, χρόνια πνευμονοπάθεια, διαβήτη, υψηλή αρτηριακή πίεση ή έχουν δείκτη μάζας σώματος ≥ 30 kg/m2.\nΜπορούν τα άτομα που έχουν ήδη προσβληθεί από τη νόσο COVID-19 να εμβολιαστούν με Comirnaty;\nΔεν διαπιστώθηκαν πρόσθετες ανεπιθύμητες ενέργειες στα 545 άτομα που έλαβαν Comirnaty στη δοκιμή και είχαν προηγουμένως νοσήσει με COVID-19. Δεν υπάρχουν επαρκή δεδομένα από τη δοκιμή που να επιτρέπουν την εξαγωγή συμπεράσματος σχετικά με το πόσο καλά δρα το Comirnaty σε άτομα που έχουν ήδη προσβληθεί από COVID-19.\nΜπορεί το Comirnaty να μειώσει τη μετάδοση του ιού από το ένα άτομο στο άλλο;\nΟ αντίκτυπος του εμβολιασμού με Comirnaty στην εξάπλωση του ιού SARS-CoV-2 στην κοινότητα δεν είναι ακόμη γνωστός. Δεν είναι ακόμη γνωστό πόσοι από τους εμβολιασθέντες θα εξακολουθούν να μπορούν να μεταδίδουν και να εξαπλώνουν τον ιό.\nΠόσο διαρκεί η προστασία από το Comirnaty;\nΕπί του παρόντος, η διάρκεια της προστασίας που παρέχει το Comirnaty δεν είναι γνωστή. Τα άτομα που εμβολιάστηκαν στο πλαίσιο της κλινικής δοκιμής θα συνεχίσουν να παρακολουθούνται για 2 χρόνια προκειμένου να συγκεντρωθούν περισσότερες πληροφορίες σχετικά με τη διάρκεια της προστασίας.\nΜπορούν τα παιδιά να εμβολιαστούν με Comirnaty;\nΤο Comirnaty δεν συνιστάται προς το παρόν για παιδιά ηλικίας κάτω των 16 ετών. Ο EMA συμφώνησε με την εταιρεία για τη διεξαγωγή σχεδίου δοκιμής του εμβολίου σε παιδιά σε μεταγενέστερο στάδιο.\nΜπορούν τα ανοσοκατεσταλμένα άτομα να εμβολιαστούν με Comirnaty;\nΤα δεδομένα για τα ανοσοκατεσταλμένα άτομα (άτομα με εξασθενημένο ανοσοποιητικό σύστημα) είναι περιορισμένα. Παρόλο που τα ανοσοκατεσταλμένα άτομα ενδέχεται να μην ανταποκριθούν εξίσου καλά στο εμβόλιο, δεν υπάρχουν ιδιαίτερες ανησυχίες σχετικά με την ασφάλεια. Τα ανοσοκατεσταλμένα άτομα μπορούν να εμβολιαστούν, καθώς ενδέχεται να διατρέχουν μεγαλύτερο κίνδυνο από τη νόσο COVID-19.\nΜπορούν οι έγκυες ή θηλάζουσες γυναίκες να εμβολιαστούν με Comirnaty;\nΜελέτες σε ζώα δεν δείχνουν καμία επιβλαβή επίδραση στην εγκυμοσύνη, ωστόσο τα δεδομένα για τη χρήση του Comirnaty κατά τη διάρκεια της κύησης είναι πολύ περιορισμένα. Αν και δεν υπάρχουν μελέτες για τον θηλασμό, δεν αναμένεται να υπάρχει κίνδυνος για τον θηλασμό. Η απόφαση για τη χορήγηση του εμβολίου σε έγκυες γυναίκες πρέπει να λαμβάνεται σε στενή παρακολούθηση με επαγγελματία του τομέα της υγείας, αφού ληφθούν υπόψη τα οφέλη και οι κίνδυνοι.\nΜπορούν τα άτομα με αλλεργίες να εμβολιαστούν με Comirnaty;\nΤα άτομα που γνωρίζουν ήδη ότι έχουν αλλεργία σε ένα από τα συστατικά του εμβολίου που αναφέρονται στην παράγραφο 6 του φύλλου οδηγιών χρήσης δεν πρέπει να λαμβάνουν το εμβόλιο. Αλλεργικές αντιδράσεις (υπερευαισθησία) έχουν παρατηρηθεί σε άτομα που εμβολιάστηκαν. Ένας πολύ μικρός αριθμός περιστατικών αναφυλαξίας (σοβαρή αλλεργική αντίδραση) έχει παρατηρηθεί από την έναρξη της χρήσης του εμβολίου σε εκστρατείες εμβολιασμού. Ως εκ τούτου, όπως ισχύει για όλα τα εμβόλια, το Comirnaty θα πρέπει να χορηγείται υπό στενή ιατρική παρακολούθηση και με την κατάλληλη διαθέσιμη ιατρική αγωγή. Άτομα που εμφανίζουν σοβαρή αλλεργική αντίδραση κατά τη χορήγηση της πρώτης δόσης Comirnaty δεν πρέπει να λαμβάνουν τη δεύτερη δόση.\nΠόσο καλά δρά το Comirnaty σε άτομα διαφορετικών εθνοτήτων και διαφορετικού φύλου;\nΗ κύρια δοκιμή περιλάμβανε άτομα από διαφορετικές εθνότητες και διαφορετικό φύλο. Η αποτελεσματικότητα μεταξύ των φύλων και των φυλετικών και εθνοτικών ομάδων διατηρήθηκε γύρω στο 95 %.\nΠοιοι κίνδυνοι συνδέονται με το Comirnaty;\nΟι συχνότερες ανεπιθύμητες ενέργειες του Comirnaty κατά τη διάρκεια της δοκιμής ήταν συνήθως ήπιας έως μέτριας μορφής και παρουσίασαν βελτίωση μέσα σε λίγες ημέρες μετά τον εμβολιασμό. Περιλάμβαναν πόνο και εξοίδηση στη σημείο της ένεσης, κόπωση, κεφαλαλγία, πόνο στους μυς και στις αρθρώσεις, ρίγη και πυρετό. Εμφανίστηκαν σε περισσότερα από 1 στα 10 άτομα. Ερύθημα στο σημείο της ένεσης και ναυτία εμφανίστηκαν σε λιγότερα από 1 στα 10 άτομα. Οι μη συχνές ανεπιθύμητες ενέργειες (εμφανίστηκαν σε λιγότερα από 1 στα 100 άτομα) περιλάμβαναν κνησμό στο σημείο της ένεσης, πόνο στα άκρα, διογκωμένους λεμφαδένες, δυσκολία στον ύπνο και αίσθημα αδιαθεσίας. Η αδυναμία μυών στη μία πλευρά του προσώπου (οξεία περιφερική παράλυση του προσώπου ή προσωποπληγία) εμφανίστηκε σπάνια σε λιγότερα από 1 στα 1 000 άτομα. Με το Comirnaty έχουν εμφανιστεί αλλεργικές αντιδράσεις, συμπεριλαμβανομένου πολύ μικρού αριθμού περιστατικών σοβαρών αλλεργικών αντιδράσεων (αναφυλαξία) που παρατηρήθηκαν όταν το Comirnaty χρησιμοποιήθηκε σε εκστρατείες εμβολιασμού. Όπως για όλα τα εμβόλια, το Comirnaty θα πρέπει να χορηγείται υπό στενή παρακολούθηση και με την κατάλληλη διαθέσιμη ιατρική αγωγή.\nΓια ποιους λόγους εγκρίθηκε το Comirnaty στην ΕΕ;\nΤο Comirnaty προσφέρει υψηλό επίπεδο προστασίας κατά της COVID-19 και αποτελεί κρίσιμη ανάγκη στην τρέχουσα πανδημία. Η κύρια δοκιμή κατέδειξε ότι το εμβόλιο παρουσιάζει αποτελεσματικότητα κατά 95 %. Οι περισσότερες ανεπιθύμητες ενέργειες είναι ήπιας έως μέτριας σοβαρότητας και υποχωρούν εντός ολίγων ημερών. Συνεπώς, ο Οργανισμός έκρινε ότι τα οφέλη του Comirnaty υπερτερούν των διαπιστωθέντων κινδύνων που συνδέονται με αυτό και μπορεί να χορηγηθεί άδεια για χρήση του εν λόγω φαρμάκου στην ΕΕ. Στο Comirnaty χορηγείται άδειας κυκλοφορίας υπό όρους. Αυτό σημαίνει ότι αναμένονται περισσότερα δεδομένα σχετικά με το εμβόλιο (βλέπε κατωτέρω), τα οποία η εταιρεία υποχρεούται να προσκομίσει. Ο Ευρωπαϊκός Οργανισμός Φαρμάκων θα επανεξετάζει κάθε νέο πληροφοριακό στοιχείο που θα είναι διαθέσιμο και η παρούσα ανασκόπηση θα ενημερώνεται αναλόγως.\nΠοια στοιχεία για το Comirnaty αναμένεται να υποβληθούν;\nΔεδομένου ότι το Comirnaty έλαβε άδεια κυκλοφορίας υπό όρους, η εταιρεία που εμπορεύεται το Comirnaty θα συνεχίσει να παρέχει αποτελέσματα από την κύρια δοκιμή η οποία θα συνεχιστεί για 2 χρόνια. Από τη δοκιμή αυτή και από πρόσθετες μελέτες θα προκύψουν πληροφορίες σχετικά με τη διάρκεια της προστασίας, τον βαθμό στον οποίο το εμβόλιο προλαμβάνει τη σοβαρής μορφής νόσο COVID-19, τον βαθμό προστασίας των ανοσοκατεσταλμένων ατόμων, των παιδιών και των εγκύων γυναικών, καθώς και σχετικά με την πρόληψη των ασυμπτωματικών περιστατικών. Επιπλέον, από ανεξάρτητες μελέτες για τα εμβόλια COVID-19, οι οποίες συντονίζονται από τις αρχές της ΕΕ, θα προκύψουν επίσης περισσότερες πληροφορίες σχετικά με τη μακροπρόθεσμη ασφάλεια και το όφελος του εμβολίου στον γενικό πληθυσμό. Η εταιρεία θα διεξάγει επίσης μελέτες προκειμένου να παράσχει πρόσθετες διασφαλίσεις σχετικά με τη φαρμακευτική ποιότητα του εμβολίου, καθώς το εμβόλιο θα συνεχίσει να παρασκευάζεται σε μεγαλύτερη κλίμακα.\nΠοια μέτρα λαμβάνονται για την ασφαλή και αποτελεσματική χρήση του Comirnaty;\nΣτην περίληψη των χαρακτηριστικών του προϊόντος και στο φύλλο οδηγιών χρήσης συμπεριλήφθηκαν συστάσεις και πληροφορίες για τις κατάλληλες προφυλάξεις που πρέπει να λαμβάνονται από τους επαγγελματίες του τομέα της υγείας και τους ασθενείς για την ασφαλή και αποτελεσματική χρήση του Comirnaty. Εφαρμόζεται επίσης σχέδιο διαχείρισης κινδύνου (ΣΔΚ) για το Comirnaty στο οποίο περιέχονται σημαντικές πληροφορίες σχετικά με την ασφάλεια του εμβολίου, τον τρόπο συλλογής περαιτέρω πληροφοριών και τον τρόπο ελαχιστοποίησης δυνητικών κινδύνων. Θα εφαρμοστούν μέτρα ασφάλειας για το Comirnaty σύμφωνα με το σχέδιο της ΕΕ για την παρακολούθηση της ασφάλειας των εμβολίων COVID-19 , τα οποία θα διασφαλίσουν την ταχεία συλλογή και ανάλυση νέων πληροφοριών σχετικά με την ασφάλεια. Η εταιρεία που εμπορεύεται το Comirnaty θα υποβάλλει μηνιαίες εκθέσεις ασφάλειας. Όπως για όλα τα φάρμακα, τα δεδομένα για τη χρήση του Comirnaty τελούν υπό συνεχή παρακολούθηση. Οι πιθανολογούμενες ανεπιθύμητες ενέργειες που αναφέρονται με το Comirnaty θα αξιολογούνται προσεκτικά και θα λαμβάνονται όλα τα απαραίτητα μέτρα για την προστασία των ασθενών.\nΛοιπές πληροφορίες για το Comirnaty\nΤο Comirnaty έλαβε άδεια κυκλοφορίας υπό όρους, η οποία ισχύει σε ολόκληρη την ΕΕ, στις 21 Δεκεμβρίου 2020.\nTUI Russia: Υπολογίζει να φέρει φέτος 300.000 τουρίστες στην Ελλάδα\nΑπό τη Δευτέρα με self test λιανεμπόριο, σχολές οδηγών και δικαστήρια\nΥποχρεωτική μείωση ενοικίου και τον Απρίλιο - Ποιους αφορά\nΣΕΠΕ: Η τηλεργασία ωθεί τα 2/3 των ελληνικών εταιρειών σε νέες επενδύσεις στο ΙΤ\nΒόμβα! Δώδεκα ομάδες ανακοινώνουν ευρωπαϊκή Super League κόντρα στην UEFA\nΣτη δίνη του κοροναϊού η Αττική\nΓκίκας: Μετά τη Μεγάλη Δευτέρα η απόφαση για τις μετακινήσεις το Πάσχα\n1.829 τα νέα κρούσματα - 841 οι διασωληνωμένοι, 65 θάνατοι\nFormula 1: Σφοδρή σύγκρουση Ράσελ-Μπότας (βίντεο)\nΤο πρόγραμμα και η βαθμολογία των Play Off\nΕξετάζει όλες τις επιλογές προπονητή ο Μελισσανίδης\nΓια τετράδα Ευρώπης\nΟι αθλητικές μεταδόσεις 18/4/2021\nΟι αθλητικές εφημερίδες 18/4/2021


Παχτακόρ Τασκένδης: Η ομάδα που συνδέεται με τους Έλληνες πολιτικούς πρόσφυγες του εμφυλίου - Newsbeast\nΠαχτακόρ Τασκένδης: Η ομάδα που συνδέεται με τους Έλληνες πολιτικούς πρόσφυγες του εμφυλίου\nΗ ιστορία της, η ανάδειξη του μεγάλου Βασίλη Χατζηπαναγή και το πολύνεκρο αεροπορικό δυστύχημα του 1979\nΤο θέμα που πρόκειται να διαβάσετε θα μπορούσε να είναι ένα αθλητικό θέμα. Για μια ποδοσφαιρική ομάδα, μιλάει, άλλωστε. Δεν είναι, όμως, ένα αθλητικό θέμα. Ή πιο σωστά δεν είναι ένα αμιγώς αθλητικό θέμα.\nΒλέπετε, η ιστορία της Παχτακόρ είναι άρρηκτα συνδεδεμένη με τους Έλληνες πολιτικούς πρόσφυγες που μετά το τέλος του εμφυλίου πολέμου έφυγαν από την Ελλάδα και πέρασαν στις χώρες του κραταιού τότε «ανατολικού μπλοκ».\nΘα μπορούσε κάποιος να πει, πως η ιστορία της Παχτακόρ, διατρέχει την ιστορία των Ελλήνων πολιτικών προσφύγων και μέσα από εκεί μπορεί κάποιος να μάθει πολλά σχετικά με τον τρόπο ζωής, τις αγωνίες και τις καλές στιγμές των Ελλήνων που βρέθηκαν στην ΕΣΣΔ.\nΊσως γι αυτό τον λόγο, η ιστορία επέλεξε σε αυτή την ομάδα να δώσει και έναν κεντρικό ήρωα ο οποίος, μάγεψε τους φιλάθλους με το ποδοσφαιρικό του ταλέντο στα γήπεδα της Τασκένδης αλλά και (πολλά χρόνια αργότερα) και στα ελληνικά γήπεδα.\nΟ ήρωας αυτός δεν είναι άλλος από τον σπουδαίο Βασίλη Χατζηπαναγή. Τον θρυλικό «Βάσια», ο οποίος είναι ένας από τους κορυφαίους ποδοσφαιριστές που πάτησαν ποτέ το πόδι τους στα ελληνικά γήπεδα.\nΗ λήξη του ελληνικού εμφυλίου πολέμου και η προσφυγιά\nΑλλά ας πάρουμε τα πράγματα από την αρχή. Τον Αύγουστο του 1949, μετά από τρία χρόνια, σκληρού και αιματοβαμμένου εμφυλίου πολέμου, ο εθνικός στρατός έχει κερδίσει τις μάχες ενάντια στον Δημοκρατικό Στρατό Ελλάδας σε όλα τα μέτωπα.\nΟι ηττημένοι αντάρτες, φοβούμενοι, πως με το τέλος του εμφυλίου θα ακολουθήσει ένα πογκρόμ ανάλογο με αυτό που είχαν βιώσει μετά τη Συμφωνία της Βάρκιζας, αρχίζουν κατά χιλιάδες (μαζί με τις οικογένειες τους και τα λιγοστά υπάρχοντά τους) να περνούν τα βόρεια σύνορα της Ελλάδας με κατεύθυνση προς τις «φιλικές» χώρες του τότε κραταιού ανατολικού μπλοκ και κυρίως τη Σοβιετική Ένωση. Υπολογίζεται πως πάνω από 60.000 άτομα εγκατέλειψαν την Ελλάδα εκείνη την περίοδο.\nΗ συντριπτική πλειονότητα των πολιτικών προσφύγων που δεν έμειναν στην Αλβανία ή στην Βουλγαρία εγκαταστάθηκαν στην Τασκένδη. Εκεί συνάντησαν πολλές και διάφορες δυσκολίες, έδιναν έναν καθημερινό αγώνα για επιβίωση σε ένα περιβάλλον διαφορετικό από την Ελλάδα, προκειμένου να προσαρμοστούν σε έναν τρόπο ζωής εντελώς διαφορετικό από εκείνο που βίωναν στη χαμένη πατρίδα.\nΗ Τασκένδη, η πρωτεύουσα του Ουζμπεκιστάν, είχε μουσουλμανικό παρελθόν αλλά από το 1918 έγινε πρωτεύουσα της Αυτόνομης Σοβιετικής Δημοκρατίας του Τουρκεστάν και από το 1930 και έπειτα έγινε μέλος της Σοβιετικής Σοσιαλιστικής Δημοκρατίας του Ουζμπεκιστάν.\nΤο 1991, λίγο πριν την «κατάρρευση του υπαρκτού σοσιαλισμού», η Τασκένδη ήταν η τέταρτη σε πληθυσμό πόλη της ΕΣΣΔ!\nΜια από τις μεγαλύτερες κοινότητες ήταν αυτοί των Ελλήνων. Ήταν οι «απάτριδες», όρος που προερχόταν από τη ρωσική λέξη «апатри́д» (που φυσικά είχε τη ρίζα της στην αρχαιοελληνική άπατρις), που σημαίνει άνθρωπος χωρίς ιθαγένεια.\nΥπολογίζεται πως ακόμα και σήμερα υπάρχουν στην Τασκένδη περίπου 500 Έλληνες που δεν επέστρεψαν πίσω στην Ελλάδα με το μεγάλο κύμα του επαναπατρισμού, όταν το 1981 εκλέχθηκε κυβέρνηση το ΠΑΣΟΚ, και παρέμειναν εκεί έχοντας για ταυτότητα ένα επίσημο κρατικό έγγραφο το οποίο έχει πάνω του τη λέξη «απαντρίντ»!\nΒασική ασχολία των Ελλήνων της περιοχής ήταν η συλλογή βαμβακιού. Οι ανάγκες της ΕΣΣΔ για τη συγκομιδή του ήταν τεράστιες και έτσι οι περισσότεροι πρόσφυγες έβρισκαν εργασία στα χωράφια.\nΗ Παχτακόρ ή αλλιώς «αυτοί που καλλιεργούν βαμβάκι»\nΗ ζωή στην Σοβιετική Τασκένδη, κυλούσε με πολλά και διάφορα προβλήματα. Οι άνθρωποι προσπαθούσαν να βρουν διέξοδο από τη σκληρή καθημερινότητα σε διάφορες διασκεδάσεις. Μια από αυτές ήταν φυσικά και το ποδόσφαιρο.\nΈτσι κάποιοι από αυτούς, μεταξύ των οποίων και Έλληνες, ίδρυσαν το 1956 την Παχτακόρ Τασκένδης. Παχτακόρ σημαίνει «αυτοί που καλλιεργούν βαμβάκι».\nΑπό το 1936 μέχρι το 1991 που διήρκεσε η Σοβιετική Λίγκα η Παχτακόρ ήταν η μόνη ομάδα από το Ουζμπεκιστάν που αγωνίστηκε εκεί. Έπαιξε για 22 χρονιές στη πρώτη κατηγορία της ΕΣΣΔ. Η κορυφαία θέση που κατέλαβε ποτέ ήταν η έκτη και αυτό γιατί είχε να ανταγωνιστεί ομάδες- μεγαθήρια από τη Ρωσία και την Ουκρανία που τότε ήταν υπολογίσιμα μεγέθη όχι απλά στη σοβιετική λίγκα αλλά και στο κορυφαίο επίπεδο του ευρωπαϊκού ποδοσφαίρου. Παράλληλα το 1968 έπαιξε και στον τελικό του κυπέλλου, όπου έχασε από τη Τορπέντο Μόσχας.\nΜετά την πτώση της Σοβιετικής Ένωσης η Παχτακόρ, έχοντας πολλούς σπουδαίους ποδοσφαιριστές στο ρόστερ της αλλά και έχοντας την εμπειρία από τη Σοβιετική λίγκα, έγινε ο απόλυτος κυρίαρχος στο πρωτάθλημα του Ουζμπεκιστάν. Συνολικά έχει κατακτήσει 12 τίτλους. Η μοναδική χρονική περίοδος που «έπεσε» από τον βάθρο της ήταν όταν πριν από περίπου μία δεκαετία η Μπούνιοντκορ ξόδεψε πολλά εκατομμύρια δολάρια για πείσει διάσημους ποδοσφαιριστές να φορέσουν τη φανέλα τους. Το κατάφερε με τον Ριβάλντο, ενώ λίγο έλειψε να αγοράσει και τον Ετο.\nΕκείνη την περίοδο, λοιπόν, η Μπούνιοντκορ πήρε τέσσερα σερί πρωταθλήματα (2008-2012).\nΣήμερα, όμως, η Παχτακόρ έχει επανέλθει για τα καλά στην κορυφή με προπονητή τον Σότα Αρβελάτζε και αστέρα τον Ερέν Ντερτιγιόκ.\nΗ Παχτακόρ του Βασίλη Χατζηπαναγή\nΗ ομάδα των βαμβακοκαλλιεργητών και των ελλήνων πολιτικών προσφύγων έμελε να είναι αυτή που θα αναδείξει τον μεγάλο Βασίλη Χατζηπαναγή ο οποίος είχε γεννηθεί στην Τασκένδη το 1954.\nΟ σπουδαίος Βάσιας ξεκίνησε να παίζει από μικρός μπάλα στη Δυναμό Τασκένδης, ωστόσο, το 1972 τον εντόπισε ένας παράγοντας της Παχτακόρ και πήρε γρήγορα μεταγραφή.\nΕκεί έπαιξε για τρία χρόνια πριν έρθει στην Ελλάδα και τον Ηρακλή, το 1975. Αξίζει να σημειωθεί, πάντως, πως η πρώτη ελληνική ομάδα που εντόπισε τον Χατζηπαναγή ήταν ο Ολυμπιακός αλλά η Παχτακόρ δεν επέτρεψε να γίνει η συγκεκριμένη μεταγραφή.\nΣτην τριετία, πάντως, που έπαιξε με τη φανέλα των βαμβακοκαλλιεργητών ο Χατζηπαναγής έκανε… «πράματα και θάματα» με ματς σταθμό το 5-0 επί της πανίσχυρης Ντιναμό Κιέβου όπου ο «Βάσια» έκανε σμπαράλια την άμυνα των Ουκρανών, αφού έβαλε ένα γκολ και έδωσε… τέσσερις ασίστ!\nΟ Χατζηπαναγής έφτασε στην Ελλάδα για λογαριασμό του Ηρακλή τον Δεκέμβριο του 1975, με τρένο. Στο σιδηροδρομικό σταθμό της Θεσσαλονίκης, ανάμεσα στους ανθρώπους που τον περίμεναν ήταν και η γιαγιά του. Ήταν η πρώτη φορά που την έβλεπε από κοντά.\nΉταν εκείνη που υπέγραψε το χαρτί του επαναπατρισμού του, προκειμένου να «ξεκλειδώσει» η μεταγραφή από την Παχτακόρ.\nΗ συνέχεια της καριέρας του «Νουρέγιεφ των ελληνικών γηπέδων» είναι γνωστή.\nΜοναδική του πικρία το ότι φόρεσε μόλις δυο φορές τη φανέλα της Εθνικής Ελλάδας, (η μία σε φιλικό και η άλλη σε αγώνα προς τιμήν του) επειδή είχε αγωνιστεί με την αντίστοιχη της Σοβιετικής Ένωσης. «Πιστεύω πια σίγουρα πως πλήρωσα κιόλας και τα πολιτικά φρονήματα του πατέρα μου, που ήταν αριστερός μέχρι το τέλος της ζωής του. Είχα πάει τόσες φορές στη Σοβιετική Ένωση για να πάρω την ελευθέρας, αλλά τζίφος» είχε πει ο ίδιος, σε παλαιότερη συνέντευξή του.\nΤο τραγικό αεροπορικό δυστύχημα που σημάδεψε την ιστορία της Παχτακόρ\nΤέσσερα, μόλις, χρόνια μετά την μεταγραφή του Χατζηπαναγή από την Παχτακόρ για τον Ηρακλή, η ιστορία της θα σημαδευτεί από ένα τραγικό αεροπορικό δυστύχημα. Στις 11 Αυγούστου του 1979 το αεροπλάνο που μετέφερε την αποστολή της ομάδας που θα αντιμετώπιζε τη Ντιναμό Μινσκ στο πλαίσιο της Σοβιετικής λίγκας, συγκρούστηκε με ένα άλλο και ο τραγικός απολογισμός ήταν 178 άνθρωποι να χάσουν τη ζωή τους. Οι 17 από αυτούς ήταν ποδοσφαιριστές της Παχτακόρ.\nΑπό την έρευνα που ακολούθησε, προέκυψε πως ένα μοιραίο λάθος απ’ τον πύργο ελέγχου και ένα μπέρδεμα με τους ασυρμάτους και την επικοινωνία οδήγησε σε αυτή την τεράστια τραγωδία. Ουσιαστικά ο υπεύθυνος του πύργου ελέγχου έβαλε τα δυο αεροπλάνα με τους διαφορετικούς προορισμούς, να περάσουν από την ίδια περιοχή και στο ίδιο ύψος.\nΟ Βασίλης Χατζηπαναγής, θα μπορούσε να ήταν μέσα στο μοιραίο αεροπλάνο, αν δεν είχε πάρει εκείνη την μεταγραφή. «Ήμασταν με τον Ηρακλή για προετοιμασία στην Κατερίνη. Κάποια στιγμή χτύπησε το τηλέφωνο στο ξενοδοχείο. Ήταν Έλληνες δημοσιογράφοι που ρωτούσαν τα ονόματα των παικτών της Παχτακόρ. Τι τα θέλετε, ρε παιδιά; τους ρώτησα. Σκοτώθηκαν σε αεροπορικό δυστύχημα, μου είπαν. Πάγωσα. Μου κόπηκαν τα πόδια. Αν έμενα στην Τασκένδη, θα ήμουν κι εγώ νεκρός», είχε πει ο ίδιος.\nΑΘΛΗΤΙΚΑΒασιλης Χατζηπαναγηςεμφυλιος πολεμοςΕΣΣΔΗρακληςΝτιναμο ΚιεβουΟλυμπιακοςΟυζμπεκιστανπροσφυγεςΡωσια


Ολοκλήρωση Ημερίδας Οι ορχιδέες της Κεφαλονιάς\n"Η οικογένεια των Ορχεοειδών στην Ελλάδα· η ιδιαίτερη βιολογία ως μέσο επιβίωσής τους" από τον κ. Σπυρίδωνα Τσιφτσή, Διδάκτορα Δασολόγο.\n"Ενδημικές και σπάνιες ορχιδέες της νησιωτικής Ελλάδας" από τον κ. Αντώνη Αλιμπέρτη.\n"Οι ορχιδέες της Κεφαλονιάς: Καταγραφή, παρακολούθηση και προστασία τους" από την κ. Σοφία Μοσχοπούλου, MSc Βιολόγο του Φορέα Διαχείρισης Εθνικού Δρυμού Αίνου.\nΑκολούθησε ελαφρύ δείπνο.\nΤην επόμενη ημέρα, Κυριακή 26 Απριλίου 2015, πραγματοποιήθηκε ενημερωτική εκδρομή, όπου υπήρξε δυνατότητα να παρατηρηθούν, να φωτογραφηθούν και να αναγνωρισθούν είδη Ορχεοειδών. Την εκδρομή συνόδευσαν, εκτός από το προσωπικό του Φορέα και οι εξειδικευμένοι επιστήμονες - προσκεκλημένοι της Ημερίδας κ. A. Αλιμπέρτης και Δρ. Σ. Τσιφτσής, οι οποίοι έδωσαν πληροφορίες για την χλωρίδα των Ορχεοειδών του Αίνου και απάντησαν σε σχετικές απορίες.


Αλλαγή Πίσω Τακάκια Σε Passat Tsi 1.4 - Φρένα - VWClub.GR Forum\nBy sot_ts, October 20, 2010 in Φρένα\nΠαιδιά καλησπέρα καταρχάς,\nμπορεί επιτέλους να μου πει κάποιος τι ακριβώς γίνετε με τα πίσω τακάκια σε passat tsi 1.4 '08. Η αλλαγή πρέπει να γίνει σε αντιπροσωπεία όπως μου είπαν ορισμένοι γιατί το αυτοκίνητο πρέπει να μπει στον εγκέφαλο επειδή το χειρόφρενο είναι ηλεκτρικό ή μπορει να γίνει οπουδήποτε; Επίσης επειδή θέλησα να αγοράσω εκτός VW τα τακάκια παίρνοντας είτε ate είτε texter για πιο οικονομικά μιας και μου ζητούσαν 82 ευρώ από την αντιπροσωπεία, ξέρει κάποιος να μου πει αν το πάχος στο τακάκι είναι 16,7 ή 17,2 χιλιοστά; Έχω βρεί πιο τακάκι παίρνει αλλά υπάρχει με αυτές τις 2 επιλογές στη διάσταση τπυ πέλματος.\nΛογικα θα πρεπει εκει που θα κανεις την αλλαγη,να εχει ο μαστορας το μηχανημα με το οποιο ουσιαστικα θα ξεμπλοκαρει το χειροφρενο για να στα αλλαξει,οποτε μπορεις να το κανεις εκτος αντιπροσωπειας αρκει να εχει το μηχανημα αυτο.\nΣχετικα με το παχος,η διαφορα που εχουν ειναι παρα πολυ μικρη,οποτε αφου εχεις επαληθευσει οτι ειναι ακριβως τα ιδια τα παιρνεις και στην χειροτερη τα τρωνε λιγο αν δεν μπαινουν.\nΌπως λέει και ο Κωσταντίνος, αν το συνεργείο έχει κάποιου είδους διαγνωστικό εργαλείο, τότε σίγουρα έχει και την επιλογή να ανοίξει τις πίσω δαγκάνες για να αλλαχθούν τα τακάκια. Εγώ εδώ και 100.000χλμ σχεδόν, κάνω service εκτός αντιπροσωπείας και τις δαγκάνες μου τις ανοίγει με το διαγνωστικό του ο μηχανικός. Επίσης, μπορείς να ανοίξεις τις πίσω δαγκάνες αν έχεις VCDS (VagCom).\nΌσο για το πάχος, μιλάς για 0,5mm διαφορά, που ούτε καν με το μάτι δεν θα μπορούσες εύκολα να την καταλάβεις. Πάρε τα χοντρά αν θελεις. Εξάλλου, όταν η δαγκάνα θα κλείσει, θα προσαρμοστεί μόνη της στο σωστό ύψος κλεισίματος.\nευχαριστώ πολύ παιδιά, θα δω τι θα κανω και θα σας ενημερώσβ\nτελικα βρηκα συνεργειο για την αλλαγη όλα καλα. Το πρόβλημα τωρα είναι ότι όπου και αν εψαξα δεν μπορεσα να βρω τακακια ate. Ξερετε κανενα μαγαζι που θα μπορουσα να βρω;\nΘα αλλάξω και εγώ τακάκια στο αμάξι μου πίσω. Χρειάζεται συνεργείο με εγκέφαλο για το χειρόφρενο? Αφού σβηστώ άμα δεν έχεις ενεργοποιημένο το χειρόφρενο τσουλάει κανονικά... Τα βρήκα 40 ευρώ...\nναι αλλα ειναι 2 χιλ.πριν κλεισουν.εσυ θες να ανοιξει η δαγκανα τερμα.για αυτο θελει διαγνωστικο.\nΑναζητήστε το κατωτέρω , λέει τα πάντα για το ηλ. χειρόφρενο.\nμετά από ανάγνωση κατέληξα ότι το μοτέρ δέχεται τάση με αλλαγή πολικότητας για το αν θα ανοίξει ή θα κλείσει.\nΕάν έχετε γνωστό φρένα που να γνωρίζει το συγκεκριμένο σύστημα ρωτήστε τον εάν τροφοδοτηθεί το μοτέρ με ρεύμα δεν θα ανοίξει τη δαγκάνα περσότερο, αυτό νομίζω είναι και το ζητούμενο, για να αλλαχθούν τα τακάκια.\nΗ όλη διαδικασία αφορά κάποιον , όπως εγώ, που δεν έχω ασχοληθει με τα ηλεκτρονικά του αυτοκινήτου.\nWTF................TRANSLATE......... Thanks φίλος Ωραίο και αναλυτικό το κείμενο αλλά Έπαθα εγκεφαλικό μόνο που το είδα\nΘα το πάω σε έναν μάστορα που το ξέρει να μου τα περάσει αυτός...\nΣχετικά με την αντικατάσταση στα πίσω τακάκια σε πασσάτ με ηλεκτρικό χειρόφρενο, υπάρχει τρόπος να τραβηχθεί πίσω το πιστόνι, χωρίς τη βοήθεια ηλεκτρονικού οργάνου. Μπορείτε να το δείτε στο εξής βίντεο:\nΤην παραπάνω διαδικασία την έκανα μόλις πριν λίγες μέρες στο δικό μου πασσάτ και ήταν ακριβώς όπως τα λέει ο... αρχηγός στο βίντεο. Αφού αφαιρέσεις τον μηχανισμό του χειροφρένου από τη δαγκάνα, στρίβεις με το τορξ δεξιόστροφα μέχρι να τερματίσει και το πιστόνι μετά υποχωρεί στη φωλιά του, ώστε να δημιουργηθεί χώρος για τα παχύτερα καινούρια τακάκια ( εγώ άνοιξα λιγάκι και τον κάθε εξαερωτήρα ώστε να υποχωρήσει το πιστόνι σχεδόν με το χέρι). Υπ΄'όψη, δεν χρειάζεται να αποσυνδέσεις τίποτα άλλο ( ηλεκτρικές φίσες κλπ). Μόνο τις δύο βίδες της δαγκάνας και τις δύο βίδες του μηχανισμού του χειρόφρενου.\nΑπό ότι διαπίστωσα, επειδή άλλαξα προηγουμένως και τα εμπρός τακάκια, τα πίσω ήταν κάτω από το όριο φθοράς που δίνει η VW( 2χιλ) και παραλίγο να κάνω ζημιά στους δίσκους. Τα εμπρός είχαν περί τα 4 χιλιοστά ακόμη. Δυστυχώς όμως επειδή τα ενδεικτικά φθοράς (τα γνωστά καλωδιάκια) είναι τοποθετημένα μόνο στα εμπρός φρένα, δεν μου άναψε ποτέ καμμία ένδειξη στο καντράν. Υποψιάστηκα ότι ήρθε η ώρα της αλλαγής από ορισμένους ανατριχιαστικούς ήχους που άρχισαν να ακούγονται και σκεπτόμενος ότι λογικά θα έχουν φθαρεί τα εμπρός περισσότερο, ξεκίνησα από αυτά...\nΉταν η πρώτη αλλαγή σε τακάκια, μετά από 80000κμ.\nEdited November 12, 2017 by FonLibe\nOn 28/3/2012 at 9:59 ΜΜ, Guest TASOS HN said:\nΤα συγκεκριμένα μοτερακια στρίβουν αριστερά ή δεξιά με αναστροφή της πολικότητας από πχ μια μπαταρία. Για να γίνει αυτό, βγαίνει η φύσα και στην θέση των δύο πόλων από το μοτερακι μπαίνει το + και - της μπαταρίας. Απ' την μια θα στρίβει δεξιά και από την άλλη αριστερά.\nΓια να χωρέσει μεγαλύτερα τακάκια με αναστροφή της πολικότητας στρίβει ανάποδα από την φορά κλεισίματος μέχρι να τερματίσει (ακούγεται ένας χαρακτηριστικός ήχος ή ένα γκρρρ) τότε βγάζουμε την μπαταρία και πιέζουμε το πιστόνι μέσα, ξανασυνδεουμε την φύσα στο μοτερακι και πατάμε το κουμπί του χειρόφρενου για να τα κλειδώσει. Το σύστημα θα στρίψει το μοτερακι όσο πρέπει αυτόματα χωρίς να ανησυχούμε αν δεν έχει κλείσει σωστά το τακακι στον δίσκο.\nΠληροφοριακά μιας και γίνεται αναφορά για τα ATE τακάκια.\nΗ vw πλέων δουλεύει με TRW ως γνήσια τακάκια.\nΙσχύει ότι δίνει και trw άλλωστε έχει πολλά σετ φρένων της trw.\nΠΧ. Σε Gti Πίσω άλλαξα ΑΤΕ σε ΑΤΕ.\nEdited July 26, 2018 by nikdev\n49 λεπτά πριν , nikdev said:\nΑν δεις στο θέμα των φρένων για το passat.\nΣτο θέμα του passat B7 που έκανα.\nΤα έχω και φωτογραφία ακόμα και η δαγκάνες φρένων είναι με στάμπα TRW .\nΑλλά έχει και διάφορα τμήματα στα αμάξια τα οποία είναι και αυτά της TRW .\nΌπως ακρομπαρα ημιμπαρα κτλπ.\nΤο γνωριζω αυτο σου γραφω η trw δινει εδω και χρονια σετ φρενων στο γκρουπ